Zapadne zemlje, pojačane Turskom, krenule su u akciju lobiranja po svetu za priznanje takozvanog Kosova. Mesec dana pre isteka jednogodišnjeg moratorijuma na lobiranje, za i protiv Prištine, predviđenog Vašingtonskim sporazumom, daleko iza kulisa vodi se ozbiljna diplomatska akcija čiji je cilj da lažnu državu prizna više od 100 država članica Ujedinjenih nacija. Istovremeno se vodi akcija da Priština postane član neke međunarodne organizacije. Ni Beograd ne sedi skrštenih ruku, i sa svojim saveznicima, Rusijom i Kinom, koji poštuju pre svega međunarodno javno pravo, spreman je za ovaj udarac i da uzvrati na adekvatan način. Predsednik Srbije Aleksandar Vučić poručio je nedavno da ukoliko bilo ko donese odluku o priznanju Kosova kao nezavisnog, istog trenutka Srbija će krenuti u kampanju\nDevet meseci do redovnih predsedničkih i beogradskih, a po svoj prilici i vanrednih parlamentarnih izbora, opozicija nalazi sve više razloga za izlazak u više kolona nego za jedinstvo. Posle niza sastanaka i pregovora, na osnovu poruka reklo bi se da je priča o zajedništvu potisnuta, pa se samo spominje mogućnost zajedničkog predsedničkog kandidata, dok niko i ne pomišlja na jednu listu na eventualnim parlamentarnim izborima. Svesni da bi novi bojkot teško politički preživeli, deo bojkotaške opozicije, osim Narodne stranke, sve manje pominje ovu mogućnost. Za izbore u Beogradu, međutim, primetna je agitacija nekih lidera koji su preskočili prošlogodišnje izbore da cela opozicija izađe na jednoj listi, na kojoj bi oni imali najveći uticaj. Uprkos tome, deluje sve izvesnije da će i u toj trci\n20.07.2021 u 10:23\nNekoliko sastanka Izvršnog odbora Srpske napredne stranke, pokrajinskih, gradskih i opštinskih odbora naprednjaka u Nišu, Beogradu i Novom Sadu, obeležavanje godišnjice postojanja Socijalističke partije Srbije i tiho prestrojavanje u redovima celokupne opozicije nagoveštava dinamičnu i aktivnu političku jesen. Početak kampanje oseća se svuda, pa bi se mogao steći utisak da će građani na birališta pre nove godine. Ipak, kako „Politika” saznaje, redovni predsednički i beogradski izbori, kao i vanredni parlamentarni izbori, gotovo izvesno biće organizovani početkom aprila sledeće godine. Sve političke partije i pokreti još od juna krenuli su u ozbiljnu predizbornu kampanju. Stranački aktivisti dele propagandni materijal ispred pijaca i na centralnim uličnim trgovima i samo se čeka da se\n19.07.2021 u 21:00\nFormalnu i konačnu odluku da li ću biti predsednički kandidat doneću prvo u okviru stranke, a posle i s koalicionim partnerima iz POKS-a, kaže predsednik Demokratske stranke Srbije Miloš Jovanović, koji je nedavno najavio mogućnost kandidature. U intervjuu za „Politiku” ističe da je više puta rekao da predsednički izbori predstavljaju pravu priliku da se izdignemo iz „ove kaljuge u koju smo pretvorili političku scenu u Srbiji”. „Vreme je da konačno vratimo politiku u politiku. Da građanima, osim jedne biografije, predstavimo jasan program i viziju Srbije. Da pokažemo da se politikom možete baviti energično i odlučno, a istovremeno pristojno i dostojanstveno, uz uvažavanje i političkih protivnika, i medija, i nadasve građana. Nemam problem da ponesem tu odgovornost. Naprotiv, ne nedostaje\n13.07.2021 u 18:22\n„Norveška veza” u Prištini i KBS-u\nZapadne obaveštene službe drže pod kontrolom kosovsku albansku političku elitu i gotovo da nema istaknutijeg ministra ili političkog lidera koji nije na njihovom platnom spisku. I dok je svima poznat uticaj Amerikanaca, Nemaca i Britanaca na unutrašnju i spoljnu politiku Prištine, iz drugog plana iza ovih velikih sila sve prisutnija je Norveška, čiji uticaj na kosovsku izvršnu vlast očigledno raste. Gajeći dobre diplomatske odnose s Beogradom, izgleda da Oslo bar za pedalj ima bolje odnose s Prištinom. Izlazak iz diplomatske senke Norveška je najavila 22. aprila ove godine, kada su premijer privremenih prištinskih institucija Albin Kurti i ambasador Norveške na Kosovu Jens Erik Grendahl potpisali memorandum o razumevanju na ceremoniji u Prištini. Kako je tada rečeno, ovaj dokument ima\n05.07.2021 u 22:10\nZamrznuti konflikt loš po Srbe, gori po Albance\nSjedinjene Američke Države i Evropska unija ne znaju da iz „živog blata” iščupaju projekat takozvanog nezavisnog Kosova, čiju su neodrživost dokazali i najnoviji svakodnevni napadi na Srbe širom pokrajine. To je dodatna potvrda da nema nikakvih indicija da će kosmetski čvor u skorije vreme biti razrešen, a razgovor dve strane vraćen je korak unazad samim dolaskom Albina Kurtija na mesto premijera. Umesto rešenja koje bi omogućilo da se region nesmetano razvija, mnogo je izvesnije da južna srpska pokrajina klizi u zamrznuti konflikt koji bi neko odmrzavanjem doveo do ratnog požara na Balkanu, s malim izgledima da bude brzo ugašen. Zamrzavanjem sukoba Srbija bi se pretplatila na nove ratove u budućnosti s mnogo neizvesnosti, a zauzvrat bi izgubila ozbiljnu šansu da bude pravno uređena,\n03.07.2021 u 16:06\nMit o multietničnosti Kosova razbijen kamenjem i pesnicama\nSrbi na Kosovu i Metohiji žive u strahu da ih fizički ne napadne „mirni” komšija Albanac i sa zebnjom ispraćaju svoje dete u školu u nadi da će se kući vratiti bez ijedne modrice ili da neće biti pretučeno, što dokazuje i najnoviji napad na dečaka u selu Gojbulja kod Vučitrna. Skoro svakog dana u različitim delovima pokrajine biva napadnut čovek ne zato što je nešto uradio već zato što je Srbin. Državni vrh Srbije i Srpska lista nebrojeno su puta apelovali na međunarodnu zajednicu, u čijoj je nadležnosti ovaj deo naše zemlje, na osnovu Rezolucije 1244 Saveta bezbednosti, ali vinovnici, čak i ako kojim slučajem budu uhvaćeni, vrlo brzo bivaju bez sankcija pušteni na slobodu. Zvuči neverovatno da se u 21. veku etnički motivisani napadi nad Srbima na Kosovu doživljavaju kao normalna pojava od


Poseta drzavnog sekretara za evropske poslove, Arlema Dezira, Beogradu, 27. (...) - La France en Serbie\nNaslovna strana > Arhiva > Aktuelnosti > Francuska i Srbija > Poseta drzavnog sekretara za evropske poslove, Arlema Dezira, Beogradu, 27. (...)\nDrzavni sekretar za evropske poslove, Arlem Dezir, posetio je 27. i 28. juna Beograd i tom prilikom se susreo sa predsednikom Vlade Republike Srbije, Aleksandrom Vucicem, i ministarkom bez portfelja za evropske integracije, Jadrankom Joksimovic.\nG. Dezir je ponovo izrazio podrsku Francuske evropskim integracijama Srbije.\nOn je naglasio da je francuska inicijativa za pokretanje donatorske konferencije 16. jula kako bi se pomoglo Srbiji da prevlada posledice poplava izraz ne samo solidarnosti, vec i zelje Francuske da zajedno sa Srbijom gradi buducnost. U tom smislu, osim imperativa obnove poplavljenih podrucja, ova konferencija pruza mogucnost da se lokalni lideri bolje upoznaju sa nuznoscu borbe protiv klimatskog zagrevanja i prelaska na obnovljive izvore energije.\nDrzavni sekretar je podsetio da je Francuska zelela da poglavlja 23 i 24 u pregovorima Srbije sa EU budu otvorena medju prvima i da mu je poznata odlucnost Srbije da postane pravna drzava koja narocito postuje slobodu stampe i koja je posvecena borbi protiv korupcije i kriminala.


Eurobank – Godina dobrih dela | odgovornoposlovanje.rs\nEurobank – Godina dobrih dela\nBeograd, 23. februar 2016. – Ovu 2016. godinu, Eurobank je započela novim projektom „Eurobank – godina dobrih dela“ koji sve zaposlene okuplja oko humanih akcija – pomoći osetljivim grupama društva i promocije zajedništva i volonterizma.\nProjekat “Godina dobrih dela” počeo je već krajem 2015. volonterskom akcijom farbanja ograde i uređenja dvorištva u vrtiću “Biseri” na Paliluli, a nastavljen dodelom knjiga za biblioteku u Osnovnoj školi “Boško Buha” koju pohađaju deca sa smetnjama u razvoju i podelom paketići za decu bez roditeljskog staranja u Domu „Milutin Filipović Jusa“ na Vračaru.\nNa Evropskom prvenstvu u vaterpolu određeni broj zaposlenih ustupio je svoje ulaznice i na taj način obradovao članove različitih udruženja. Vaterpoliste Srbije bodrila su deca i roditelji iz Udruženja samohranih roditelja i porodica dece sa invaliditetom “Plava Školjka”, Udruženja za pomoć osobama sa smetnjama u razvoju “Živimo zajedno”, Doma za nezbrinutu decu “Jovan Jovanović Zmaj”, „Prihvatilišta za decu Beograd“ i najbolji prodavci uličnog magazina “LICE ULICE”.\nAkcija je nastavljena doniranjem sredstava Klinici za grudnu hirurgiju Kliničkog centra Srbije koja je dobila nove instrumente za videoasistiranu hirurgiju zahvaljujući donaciji Eurobank. Novi instrumenti unaprediće rad lekara u ovoj vrlo zahtevnoj oblasti hirugije, a pacijentima pružiti bolju zdravstvenu zaštitu.\n„Svesni smo koliko je zdravstveni sistem jedne zemlje bitan za njeno uspešno funkcionisanje. Donacija najvećem zdravstvenom centru odraz je naše potrebe da se odužimo zajednici i damo podršku onima koji brinu o najvažnijem resursu – zdravlju nacije. U savremenom svetu neophodno je da zastanemo i shvatimo da su projekti društvene odgovornosti najpre stvar ličnog osećaja svesti i savesti,“ rekla je ovom prilikom Slavica Pavlović, član Izvršnog odbora Eurobanke.\nProjekat doprinosa društvenoj zajednici „Eurobank – godina dobrih dela” osmišljen je sa ciljem da aktivno uključi zaposlene koji će tokom cele godine serijom društveno odgovornih aktivnosti pomagati marginalizovanim grupama i promovisati humanost i dobročinstvo. Na ovaj način Eurobank želi da pošalje poruku društvenoj zajednici da za dobra dela nije neophodna velika materijalna investicija, već da svaki pojedinac deo svog vremena i minimalnih sredstava može da nameni onima kojima je to najpotrebinje i zbog čega će se osetitit ravnopravnim članovima društva u kome žive.


Košarkaški klub invalida "Vrbas" pobjedom je otvorio novu sezonu u kojoj, kao i ranijih, brani četiri osvojena trofeja. U prvom kolu prvenstva BiH, banjalučki klub savladao je ekipu "Sane" iz Sanskog Mosta, rezultatom 76:59.\nKapiten "Vrbasa" Igor Ignjatović ne krije da je forma njegove ekipe trenutno daleko od one najbolje, ali je uvjeren da će kako sezona bude odmicala tim igrati sve bolje.\n"Mi nikada nismo ušli u prvenstvo BiH bez odigrane pripremne utakmice, kao što je to bio slučaj ovaj put. Bile su primjetne oscilacije u našoj igri, bilo je dosta promašenih šuteva, ali ja vjerujem da se to neće dešavati u budućnosti. Nadam se da će nas zdravlje i sreće poslužiti da ponovo dođemo do dobrih rezultata", istakoa je Ignjatović.\nPrva utakmica sezone, poslužila je kao generalna proba za početak takmičenja u NLB ligi. Ekipa "Vrbasa" predstojećeg vikenda odlazi put Graca. U ovom austrijskom gradu odmjeriće snage sa domaćinom "Flink Stounsima", i beogradskim "Singidunumom".\n"Dosta poznate ekipe. Ekipa Graca je promijenila sastav, došlo im je nekoliko novih igrača. Austrija je ušla u "A" diviziju, tako da se tamo popravio kvalitet košarke i očekuje nas zanimljiva utakmica. Što se tiče ekipe iz Beograda, njih dobro poznajemo, i očekujem jednu "drugarsku" utakmicu. Cilj ove sezone je da odbranimo sve trofeje, i da "napadnemo" Evroligu", istakao je Vlado Švraka, KKI "Vrbas".\nU "Vrbasu" ne kriju ponos što će i ove sezone biti domaćini kvalifikacionog turnira Evrolige 2. Ipak, ima i stvari koje ih pomalo tište.\n"Prvi put u sezonu ulazimo bez novih kolica i dresova. Ali imamo volju, što nas ne ubije to nas ojača. Glavni cilj u sezoni nam je turnir Evrolige 2. I ovaj put smo domaćini. Dolaze nam ekipe koje imaju višemilionske budžete, ali mi ćemo pokušati da se nosimo sa njima", istakao je Marinko Umičević, predsjednik KKI "Vrbas".\nKKI Vrbas Premijer liga BiH


ISPLATA ZAOSTALIH SUBVENCIJA PO PLANU\nDatum kreiranja ponedeljak, 26 maj 2014 09:46\nMinistarstvo poljoprivrede i zaštite životne sredine obaveštava poljoprivrednike, koji su ostvarili pravo na subvencije, da će u naredne dve nedelje biti isplaćene preostale subvencije za 2013. godinu. Radi se o sumi od oko 120 miliona dinara. Nakon tog perioda ostaće nerealizovan manji broj…\nDatum kreiranja ponedeljak, 26 maj 2014 09:40\nMinistarstvo poljoprivrede i zaštite životne sredine počelo je sa uzorkovanjem i analizom poljoprivrednog zemljišta sa područja zahvaćenih poplavnim talasom radi sprečavanja posledica koje mogu nastati na poljoprivrednom zemljištu u tim područjima, navodi se u saopštenju ovog…\nSUBVENCIONISANJE ORGANSKE PROIZVODNJE\nDatum kreiranja ponedeljak, 26 maj 2014 08:46\nGrad Novi Sad raspisao je javni poziv za podnošenje prijava za učešće u projektu razvoja organske poljoprivredne proizvodnje za 2014. godinu - dodela subvencija za certifikaciju organskih poljoprivrednih proizvoda i nabavku organskog semena ili organskog đubriva.\nOvaj javni poziv je…\nPOJAČAN NADZOR POLJOPRIVREDNE INSPEKCIJE\nDatum kreiranja utorak, 20 maj 2014 09:56\nSvi raspoloživi resursi Odeljenja poljoprivredne inspekcije uključeni su u aktivnosti smanjenja rizika da u vanrednoj situaciji, izazvanoj elementarnim nepogodama, dođe do narušavanja bezbednosti hrane – prehrambenih proizvoda biljnog porekla. Redovno se obilaze svi punktovi na kojima se…\nOBAVEŠTENJE NOVOSAĐANIMA DA NE NASEDAJU NA PREVARE\nDatum kreiranja utorak, 20 maj 2014 08:12\nGradski odbor Srpske napredne stranke u Novom Sadu obaveštava javnost da su se pojavile osobe koje se lažno predstavljaju kao aktivisti Srpske napredne stranke i obilaze građane tražeći pomoć za područja pogođena poplavama.\nSrpska napredna stranka poziva sve Novosađane da ne nasedaju na potencijalne…\nMINISTAR POLJOPRIVREDE SNEŽANA BOGOSAVLJEVIĆ BOŠKOVIĆ: PRIORITET SU LJUDSKI ŽIVOTI\nDatum kreiranja petak, 16 maj 2014 08:36\n- Prioritet u ovom trenutku su ljudski životi i da se omoguće uslovi za evakuaciju stanovništva iz ugroženih područja, istakla je ministar poljoprivrede i zaštite životne sredine prof. dr Snežana Bogosavljević Bošković za Vesti B92. - Šteta u poljoprivredi je bez sumnje ogromna i…\nVLADA SRBIJE ROGLASILA VANREDNU SITUACIJU\nDatum kreiranja petak, 16 maj 2014 08:34\nVlada Republike Srbije je 15. maja proglasila vanrednu situaciju na teritoriji Republike Srbije zbog opasnosti od poplava. Ova odluka je doneta na predlog Republičkog štaba za vanredne situacije, u cilju podizanja kapaciteta angažovanja svih subjekata zaštite i spasavanja, kao i otklanjanja…\nKUGA GOVEDA ISKORENJENA U SVETU\nDatum kreiranja četvrtak, 15 maj 2014 17:14\nDelegati OIE iz 198 država članica usvojili su rezoluciju br. 18/2011 kojom je potvrđen status preostalih nekoliko država kao teritorija slobodnih od kuge goveda. Inače, OIE je osnovan 1924. godine upravo zbog opasnosti od pandemije ove bolesti. Nakon više decenija zajedničkog rada država i…\nAKTIVNOSTI MINISTARSTVA POLJOPRIVREDE NA NOVOSADSKOM SAJMU\nDatum kreiranja sreda, 14 maj 2014 11:34\nMinistarstvo poljoprivrede i zaštite životne sredine će se na predstojećem Međunarodnom sajmu poljoprivrede u Novom Sadu tradicionalno predstaviti na svom štandu, podržati izložbe stoke i organske proizvodnje i učestvovati na panel diskusiji "Evropski trendovi u poljoprivredi",…\nStrana 284 od 321


Izaslanik generalnog sekretara UN Kai Eide kaže da je nezadovoljan napretkom na Kosovu, ali i ponašanjem Beograda\nSpecijalni izaslanik generalnog sekretara Ujedinjenih nacija za ocenu standarda na Kosovu Kai Ejde izjavio je u razgovoru sa predsednikom Srbije Borisom Tadićem i ministrom spoljnih poslova Vukom Draškovićem da nezadovoljan postignutim napretkom na Kosovu ali i ponašanjem Beograda.\nEide je izjavio da je očekivao da će videti veći napredak u međusobnim odnosima Albanaca i Srba i izrazio nadu da će napredak ipak uskoro biti ostvaren kako bi on mogao da napiše kredibilan i solidan izveštaj, a zatim uputio apel zvaničnom Beogradu da ubedi kosovske Srbe da uđu u pokrajinske institucije i da se uključe u proces decentralizacije. Voleo bih da Beograd podstakne kosovske Srbe da se uključe u projekat stvaranja pilot opština, rekao je Eide i dodao da je to u interesu kosovskih Srba i izrazio nadu da će Srbi dobiti zeleno svetlo i za uključenje u ostale institucije, pre svega skupštinu.\nVuk Drašković je ocenio da Kosovo nije ni blizu trenutka da mogu da počnu razgovori o budućem statusu pokrajine koji se, po mišljenju šefa diplomatije Srbije i Crne Gore, mora definisati dijalogom Beograda i Prištine uz poštovanje volje i zahteva kosovskih Albanaca i Srba. Drašković je zatim naglasio da kada je reč o Srbima došao je trenutak da i mi ovde u Beogradu i naš narod na Kosovu i njihovi lideri shvatimo da nije dovoljan argument samo reći ne. Moramo kazati i za šta smo i kada je u pitanju decentralizacija i kada su u pitanju pilot projekti i kada je u pitanju plan A ili plan B..., rekao je Drašković.\nKai Ejde i predsednik Srbije Boris Tadić ocenili su da su za postizanje željenog napretka u decentralizaciji Kosova potrebni ustupci i da je dijalog Beograda i Prištine važno sredstvo u postizanju željenog napretka u decentralizaciji koja je od suštinske važnosti za srpsku zajednicu, kaže se u saopštenju iz Tadićevog kabineta.


Trka na 200 metara slobodnim stilom - Blic Sport\nVučić čestitao Stjepanoviću na srebrnoj medalji na prvenstvu Evrope\nPredsednik Vlade Srbije Aleksandar Vučić čestitao je plivaču Velimiru Stjepanoviću srebrnu medalju osvojenu na Evropskom prvenstvu u Londonu na 200 metara slobodno.\nStjepanović posle srebra: Ovo u Riju ne sme da mi se ponovi\nNaš plivač Velimir Stjepanović istakao je da je hteo više od srebra u finalu nadmetanja na 200 metara na Evropskom prvenstvu u Londonu, ali da druga pozicija nije mala stvar.\nDRAMA U FINIŠU TRKE Stjepanović osvojio srebro na prvenstvu Evrope!\nNaš plivač Velimir Stjepanović osvojio je evropsko srebro u finalnoj trci na 200 metara slobodnim stilom na šampionatu "starog kontinenta" u Londonu.\nBRAVO Stjepanović će braniti zlato: Za Srbiju, za pobedu!\nNajbolji srpski plivač Velimir Stjepanović plasirao se u finale Evropskog prvenstva u Londonu, prošavši kao drugi kroz cilj polufinalne trke slobodnim stilom na 200 metara.\nNa Evropskom prvenstvu u plivanju, u Londonu su ovog utorka pre podne nastupila trojica naših takmičara u kvalifikacijama na 200 metara slobodnim stilom a samo je Velimir Stjepanović ostvario rezultat dovoljan za polufinale.\nLedecki dominira u Kazanju, lako do trećeg zlata\nAmerička plivačica Kejtlin Ledecki osvojila je zlatnu medalju u trci na 200 metara slobodnim stilom na Svetskom prvenstvu u Kazanju.\nVelja Stjepanović bez finala Svetskog prvenstva\nNaš plivač Velimir Stjepanović nije se plasirao u finale na 200 metara slobodnim stilom, na Svetskom prvenstvu u Kazanju.\nVujošević čestitao Stjepanoviću: Partizan je, uprkos svemu, društvo šampiona\nPredsednik JSD Partizan Duško Vujošević čestitao je u ime svih udrženih klubova crno-belih plivaču Velimiru Stjepanoviću osvajanje titule prvaka Evrope na 400 i 200 metara slobodnim stilom.\nStjepanović: Znao sam da će me Biderman pratiti, imao sam bržu "pedeseticu"\nVelimir Stjepanović oduševio je sportsku javnost, osvojio drugu zlatnu medalju na Evropskom prvenstvu novim nacionalnim rekordom na 200 metara slobodnim stilom, posle čega nije "poleteo", već je skromno prokomentarisao.\nTrka za anale: Ovako je Velja pobedio rekordera i osvojio drugo zlato!\nPol Biderman je verovatno najbolji plivač koji je ikada nastupao za Nemačku. I ne čudi, drži tri svetska rekorda. Jedan od njih je postavio u trci na 200 metara slobodnim stilom, baš onoj disciplini u kojoj ga je, usred Nemačke, u finalu Evropskog prvenstva pobedio naš Velimir Stjepanović.\nStjepanović nacionalnim rekordom do finala, plivaće za medalju na 200 metara!\nNaš plivač Velimir Stjepanović približio se još jednoj medalji na Evropskom prvenstvu u Berlinu pošto se plasirao u finale na 200 metara slobodnim stilom oborivši nacionalni rekord.\nStjepanović gazi ka novoj medalji: Velja u polufinalu prvenstva Evrope na 200 metara\nSrpski plivač Velimir Stjepanović izborio je plasman u polufinale trke na 200 metara slobodnim stilom na prvenstvu Evrope u Berlinu, dok je Stefan Šorak u istoj disciplini takmičenje završio u kvalifikacijama.\nReprezentativac Srbije u plivanju Velimir Stjepanović plasirao se u finale trke na 200 metara slobodno na prvenstvu Evrope u malim bazenima u Herningu.


U trci za Telekom i Rusi i Turci\nTurski operater Turksel i ruski Vimpelkom zainteresovani su za kupovinu Telekoma Srbija, čime se lista potencijalnih kupaca proširila na sedam.\nDokumentaciju su za sada otkupili Dojče telekom, Frans telekom, Telekom Austrija i egipatski Veder investments, vlasnik Oraskoma.\nDanas će najverovatnije to učiniti Turci i Rusi, dok se meksički „Amerika movil", najbogatijeg čoveka na svetu Karlosa Slima, posle početnog interesovanja još nije izjasnio. Rok za otkup tenderske dokumentacije ističe sutra.\nMinistarka telekomunikacija Jasna Matić potvrdila je da su za Telekom zainteresovane još dve kompanije ne navodeći imena. Matićeva je ponovila i da će uz 51 odsto akcija Telekoma kupcu pripasti i kompletna infrastruktura.\nVimpelkom je jedna od najvećih ruskih kompanija, čiji je osnivač Dmitrij Zimin, bivši stručnjak za razvoj antibalističkih raketa. Turksel je jedan od najvećih evropskih operatera i jedina turska kompanija čije su akcije kotirane na berzi u Njujorku.\n"Odluka da se proda i infrastruktura bazirana je pre svega na činjenici da je ta infrastruktura već jednom prodata 1998. godine kada je Telekom privatizovan i na taj način je i vođena u knjigama preduzeća", kazala je ona.\nMinistarstvo finansija Srbije objavilo je 20. oktobra tender za prodaju 51 odsto akcija Telekoma Srbija, čija je ukupna vrednost procenjena na 2,43 milijarde evra, ali je odlučeno da minimalna cena za prodaju ponuđenih akcija bude 1,4 miliona evra.\nKompanija Telekom Srbija imala je profit od 13,3 milijarde dinara u 2009. godini po čemu je bila kompanija sa najvećom neto dobiti na srpskom tržištu. U vlasništvu Telekoma su telekomunikacione kompanije M-tel u Crnoj Gori i Telekom Srpske u Bosni i Hercegovini.\nIkea: Četiri šoping centra u Srbiji\nŠvedska kompanija Ikea zainteresovana je da otvori četiri velika šoping centra u Srbiji i na toj investiciji se intenzivno radi.\nŠef ekonomsko-trgovinskog odeljenja Ambasade Švedske u Srbiji Dimitrije Ivanović kaže da Ikea planira da otvori dva šoping centra u Beogradu i po jedan u Novom Sadu i u Nišu.\nU svaki od njih trebalo bi da bude uloženo 200 miliona evra i zaposleno od 1.500 do 2.000 radnika, naveo je Ivanović.\nIvanović je dodao je da je fabrika švedske kompanije Tetra-pak u Gornjem Milanovcu najbolja od sve 44 fabrike širom sveta i podsetio na značajne švedske investicije u Srbiji, poput kompanija Huskvarna, Erikson, Volvo, Elektroluks, Astra Zeneka.\nBeograd: Do 2014. gotova tri mosta\nGradonačelnik Beograda Dragan Đilas kaže da će do kraja iduće godine biti završen most preko reke Save, iznad Ade Ciganlije.\nĐilas je kazao je da vreme ide na ruku graditeljima i dodao da su počeli pripremni radovi za petlju na desnoj, beogradskoj obali Save, u Radničkoj ulici.\nDanas je, inače, na pilon postavljen poslednji 39. betonski segment čime je dostignuta visina od 175 metara. Poslednjih 25 metara pilona biće konstrukcija od nerđajućeg čelika.\n"Sjajno je što američki dokumentarni TV kanal Diskaveri snima film o našem mostu, sjajno je što je ovo most kojim ćemo moći da se ponosimo u Evropi, a najbolje je što će smanjiti gužvu na ostalim mostovima", kazao je Đilas.\nOd decembra 2008. godine do sada je izgrađeno više od 400 metara konstrukcije mosta, a sa pilonom od 200 metara i glavnim rasponom od 376 metara, most će predstavljati jedno od najvažnijih obeležja grada. Most je ukupne dužine 969 metara, širine 45 metara, sa šest saobraćajnih traka, dva koloseka za šinski saobraćaj i dve pešačko-biciklističke staze.\nPredsednik Skupštine Grada Aleksandar Antić je kazao da je most uspeh svih, te i predstavnika opozicije koji su ga "nekada i kritikovali, i to bez ikakve argumentacije".\nAntić je pozvao sve da podrže ovaj projekat jer njime, kako je kazao, treba da se ponose "svi Beograđani - vlast ali i opozicija koja je u nekim delovima bila deo projekta".\nGovoreći o mostu preko Dunava, Borča-Zemun, gradonačelnik Đilas je kazao da je završen idejni projekat i da predstoje pripremni radovi na gradalištima i eksproprijacija, a iseljavanje stanovnika u tim zonama treba da počne naredne godine.\nĐilas je kazao da je realno da izgradnja tog mosta počne na proleće, najverovatnije u maju iduće godine.\n"Ako sve bude išlo kako treba, taj most će biti završen do 2014. godine", kazao je Đilas i dodao da bi do tada trebalo da bude završen i most preko Save u Obrenovcu, čija je izgradnja počela pre dvadesetak godina.\nPrimena sporazuma sa EFTA od 2011.\nPuna primena Sporazuma o slobodnoj trgovini Srbije sa zemljama EFTA trebalo bi da počne 2011. godine, pošto ga ratifikuju parlamenti Norveške i Islanda.\nSporazum su za sada ratifikovali Švajcarska i Lihtenštajn, saopšteno je u Privrednoj komori Srbije (PKS).\nPomoćnik ministra ekonomije Srbije Bojana Todorović kazala je da bi sporazum zemljama EFTA trebalo da dovede do povećanja robne razmene i stranih ulaganja iz zemalja članica u Srbiju, ali i da stvori mogućnost da se zajedno ulaže na treća tržišta.\nOna je navela da sporazum, potpisan u decembru 2009. godine, podrazumeva liberalizaciju trgovine industrijskim i poljoprivrednim proizvodima, bavi se zaštitom intelektualne svojine, ulaganjima i javnim nabavkama, ali ne obuhvata trgovinu uslugama.\nOd početka primene sporazuma industrijska roba iz Srbije će se izvoziti u EFTA bez carina, dok će se carina za uvoz industrijske robe iz tih zemlja u Srbiju ukidati postepeno do 2014. godine.\nPrema njenim rečima, od 2005. do sada zemlje EFTA su u Srbiju uložila dve milijarde evra, a najveća su bila norveškog Telenora, islandski Aktavis i švajcarski Holcim.\nEFTA je 10. najveći trgovac na svetu po robnoj razmeni, a u sektoru usluga na petom mestu. Prema podacima PKS, za devet meseci ove godine ukupna robna razmena zemalja EFTA sa Srbijom bila je 215,6 miliona dolara, dok je u isto vreme lane iznosila 271,8 miliona dolara.\nReč je o potencijalnom tržištu od 13 miliona stanovnika i zemljama koje su lideri po ostvarenom bruto domaćem proizvodu (BDP) od 36.000 do 50.000 dolara po glavi stanovnika.\nRadnici Zastave na prekvalifikaciji\nRadnici Zastavine fabrike automobila koji nisu prešli u kompaniju Fijat automobili Srbija pohađaće obuke za prekvalifikaciju ili stručno usavršavanje.\nPredsednik sindikata Zastava automobila Zoran Mihajlović kaže da je obuku već počela grupa od 50 radnika sa trećim i četvrtim stepenom stručne spreme kako bi povećali svoje šanse da sačuvaju radna mesta ili se zaposle u nekoj od novih firmi u automobilskoj industriji.\nPrema rečima Mihajlovića, prekvalifikaciju ili stručno usavršavanje trebalo bi u narednoj godini da prođe između 700 i 1.000 radnika od ukupno 1.500 koliko je ostalo u Zastavinoj fabrici automobila.\n"Cilj obuke za prekvalifikaciju ili stručno usvršavanje je da radnici koji imaju dosta godina radnog staža steknu dodatna znanja", rekao je direktor grupe Zastava vozila Zoran Radojević.\nOn je naveo da će obukom kasnije biti obuhvaćeni i visokostručni kadrovi za sticanje znanja o savremenim tehnologijama u oblasti održavanja i informatike. Realizaciju obuke finansira Ministratsvo rada i socijalne politike Srbije.\nZastavini radnici koji nisu prešli u Fijat automobile ove godine su u više navrata organizovali proteste zbog smanjenja zarada.\nViše struje iz Bajine Bašte\nZa mesec dana rada, posle revitalizacije, prvi agregat je proizveo dodatne energije vredne oko 600.000 evra\nZa mesec dana zaradili 600 000 evra Foto A. VasiljevićPrvi agregat hidroelektrane „Bajina Bašta”, koji je posle revitalizacije pušten u rad 3. novembra, elektroenergetskom sistemu EPS-a predao je prošlog meseca 12,1 miliona kilovat-sati više nego što je mogao da proizvede pre njegove obnove.\n– Ako proizvodnju revitalizovanog agregata kome smo povećali snagu, poredimo sa proizvodnjom agregata tri i četiri, koji su na mreži, budući da je agregat dva demontiran radi revitalizacije, brojke će jasno pokazati koliko je povećana efikasnost i koliko se isplate ovakvi zahvati, objašnjava Mijodrag Čitaković, direktor PD „Drinsko-limske HE”.\nUkupno za mesec dana rada posle revitalizacije prvi agregat je proizveo 59,158 miliona kilovat-sati, što je 12,150 miliona kilovat-sati ili 12,6 odsto više nego što su postigli treći ili četvrti agregat. Ako bi se ova dodatna proizvodnja iskazivala finansijski, agregat jedan je, zahvaljujući obavljenoj revitalizaciji, proizveo energiju u vrednosti od oko 600.000 evra. Pri tome se polazi od pet evrocenti kao prosečne cene kilovat-sata na tržištu u ovom periodu.\nČitaković ističe da se efikasnost rada jednog agregata uvek meri u datim uslovima pod kojima rade i ostale mašine, naročito prema dotoku vode, koji je u novembru bio iznad proseka.\nPrilikom revitalizacije agregatu jedan u hidroelektrani „Bajina Bašta” snaga je uvećana za 13 megavata. Planirano je da se u narednim revitalizacijama isto toliko uveća snaga svakog od preostala tri agregata. Kada se ovaj veliki posao završi na sva četiri agregata, HE „Bajina Bašta” imaće, umesto instalisanih 368 megavata, za 52 megavata veću snagu, pa će prosečna godišnja proizvodnja biti za 40 miliona kilovat-sati veća nego pre revitalizacije.\n– Ovi pokazatelji najrečitije govore o energetskoj efikasnosti koja se postiže obnovom „Bajine Bašte”, u koju će ukupno biti uloženo 75 miliona evra. Od toga, EPS iz sopstvenih sredstava obezbeđuje 45 miliona, a ostatak kreditom od nemačke KfW banke. Poseban efekat na elektroenergetsku stabilnost EPS-a i Srbije obezbeđuje se i time što se radni vek ove elektrane produžava za 30 do 40 godina – naglašava Čitaković.\nOpštinama više novca iz republičke kase\nPredlog zakona o budžetu za 2001. godinu iduće nedelje na sednici vlade. – Upitnik za kandidaturu projekata koji bi bili finansirani iz fondova EU od 160 opština popunilo samo 15\nMinistri na jučerašnjem skupu u Centru „Sava”Najsiromašnijim opštinama bi iz republičkog budžeta trebalo u sledećoj godini prebaciti bar onoliko para koliko su dobijale pre krize. Potom treba vratiti imovinu lokalnim samoupravama i povećati im nadležnosti, a za uzvrat zahtevati veću odgovornost. Na ovim zahtevima insistirala je većina učesnika jučerašnjeg „Dana lokalne samouprave u Srbiji”.\nDiana Dragutinović, ministarka finansija, najavila je da će transferi iz centralne kase u 2011. godini biti veći oko 25 odsto u odnosu na ovu godinu. Predlog zakona o budžetu, prema njenim rečima, treba da se nađu sledeće nedelje na sednici vlade.\nPrema oceni Božidara Đelića, potpredsednika vlade, opštine i gradovi ne koriste dovoljno mogućnosti koje im se pružaju bez obzira na smanjene transfere iz centralne kase i umanjene lokalne prihode. Iz njegovog kabineta im je nedavno poslat upitnik za kandidaturu projekata koji bi bili finansirani iz IPA fondova (pretpristupne pomoći Evropske unije). Od 160 poslatih upitnika, odgovori su stigli samo iz 15 opština. Đelić im je predočio da ako u narednih pet do 10 dana, ne budu predložile projekte računaće se da opštine nisu ni zainteresovane za novac iz evropskih fondova.\nKada je reč o transferu para iz republičke kase za sledeću godinu, Đelić smatra da svim opštinama bez izuzetka treba proporcionalno dati onoliko novca koliko im i zakonom pripada, ali da bi u tom slučaju pojedina ministarstva morala da se odreknu svojih apetita za budžet u 2011. godini. Sa druge strane, potpredsednik vlade Mlađan Dinkić je preporučio da u zakonu o finansiranju lokalnih samouprava treba preispitati kriterijume dodele sredstava i ponovio stav da transfere nerazvijenim opštinama treba vratiti na nivo pre krize. Kroz sistem transfera treba ispraviti neravnomernosti na lokalu, rekao je Dinkić i naglasio da će se jedino na taj način stimulisati konkurencija opština za privlačenje stranih direktnih investicija. On je ocenio da je za ovo potrebna politička volja za koju se „zna da izvire iz baze”.\n– U budžetu za 2011. predviđeno je da transfer bude veći za 30 odsto. Ali to ipak neće biti isto kao i pre krize – rekao je Dinkić.\nMinistar ekonomije predlaže povećanje lokalnih prihoda tako što bi drugačije bili preraspodeljeni porezi na plate. Umesto dosadašnjih 40 odsto, koji od te dažbine ide u lokalni budžet, on je za slovački model prema kome u republičku kasu odlazi 10 odsto, a ostatak opštini.\nDinkić ukazuje da je potrebno da vlada posebnom uredbom limitira lokalne takse, jer se njihovo uvećanje, kao posledica smanjenih transfera, pokazala kao kontraproduktivna.\nDa bi skrenuo pažnju na nesrazmeru koja vlada među gradovima kada je reč o firmarinama, ministar ekonomije naveo je da u Leskovcu ona dostiže 1,5 miliona dinara, u Vranju 1,8 miliona dinara, dok je u Šapcu 200.000 dinara, a u Kragujevcu 300.000 dinara.\n– Nema nikakve bojazni u davanju većih ovlašćenja lokalnoj samoupravi, jer će vraćanjem sredstava, ali i mogućnosti lokalnih samouprava da raspolažu svojom imovinom omogućiti da se lakše rešavaju životni problemi građana. Ne treba se plašiti od vraćanja imovine ni lokalnim samoupravama, ni pokrajini Vojvodini, niti budućim regionima – naveo je Dinkić.\nStav Ministarstva za državnu upravu i lokalnu samoupravu, kako je rekao ministar Milan Marković, jeste da se siromašnim lokalnim samoupravama transferi sledeće godine vrate u punom iznosu od pre dve godine. On je naglasio da je administrativni kapacitet lokalnih samouprava izuzetno loš i dodao da sistemskog razvoja nema ukoliko se ne reši pitanje statusa za zaposlene i obezbede veće plate u lokalnim samoupravama.\n– Srbija treba da unapredi zakonski okvir za decentralizaciju i omogući veću nadležnost lokalnim samoupravama – preporuka je Vensana Dežera, šefa delegacije EU u Srbiji.\nMatićeva: Prodaje se i infrastruktura uz Telekom Srbije\nKRUŠEVAC – Ministarka za telekomunikacije Srbije Jasna Matić izjavila je da je u prodaju 51 odsto akcija Telekoma Srbije uključena i prodaja infrastrukture.\n„Odluka da se proda i infrastruktura Telekoma bazirana je pre svega na činjenici da je ta infrastruktura već jednom prodata 1998. godine kada je Telekom privatizovan i na taj način je i vođena u knjigama preduzeća”, kazala je ona novinarima u Kruševcu.\nMatićeva je precizirala da je sada grčki OTE, koji ima 20 odsto akcija Telekoma Srbije, manjinski vlasnik telekomunikacione infrastrukture te kompanije.\nMinistarka za telekomunikacije Srbije kazala i da su još dve velike svetske telekomunikaciona kompanije zainteresovane za kupovinu Telekoma Srbije, ali nije navela o kojim kompanijama je reč.\n„Broj zainteresovanih za Telekom danas bi trebalo da bude povećan na sedam. To jeste dosta visok nivo interesovanja koji bi trebalo da garantuje da će taj proces (prodaje) biti konkurentan”, kazala je Matićeva.\nVlada Srbije, istakla je, donela je odluku da se državni udeo u Telekomu ponudi na prodaju strateškom partneru, što znači velikom telekomunikacionom operatoru, ne nekom investicionom fondu i do sada je bilo pet zainteresovanih.\nInteresovanje za kupovinu 51 odsto akcija Telekoma Srbije do sada su iskazali Dojče telekom, Frans telekom, Telekoma Austrija, Amerika movil i Veder investments.\nMatićeva je ocenila da će sedam zainteresovanih doprineti da se ostvari dobra tržišna cena i da će država dobiti dobrog strateškog investitora koji investirati, podići nivo kvaliteta usluga i građanima i privredi omogućiti elektronske komunikacije kakve imaju u Evropi.\nNovim Zakonom o elektronskim komunikacijama donetim u junu, istakla je, stvorili su se uslovi koji bi trebalo da garantuju ravnopravne uslove rada na tržištu za sve operatere, bez obzira na to da li imaju infrastrukturu ili nemaju.\n„To je uobičajena praksa u zemljama Evropske unije na osnovu čijih iskustava smo i napravili zakon u Srbiji, a postoje i brojni mehanizmi koji obezbeđuju jednu pravičnu tržišnu utakmicu”, naglasila je Matićeva.\nRok za otkup tenderske dokumentacije produžen je do 10. decembra, ponude će moći da se dostave do 21. februara 2011, a očekuje se da će aukcijska prodaja većinskog paketa akcija Telekoma Srbija biti organizovana krajem februara iduće godine.\nKompanija Telekom Srbije imala je profit od 13,3 milijarde dinara u 2009. godini i prema tome bila kompanija sa najvećom neto dobiti na srpskom tržištu.\nSavetnik za prodaju Telekoma Srbije procenio je vrednost te kompanije na 2,4 milijarde evra.\nOd Nove godine u Srbiji će se prodavati samo derivati evropskog kvaliteta, ali niko ne zna da li će biti jevtiniji\nNova pravila za sve, samo cena nepoznata Foto BetaOd 1. januara naredne godine, od kada bi u Srbiju trebalo slobodno da se uvozi gorivo, cene na pumpama formiraće se po novoj uredbi koja prati najviše cene derivata, a ne cenu sirove nafte na svetskoj berzi, rekla je juče na okruglom stolu o liberalizaciji tržišta naftnih derivata Aleksandra Babić iz Ministarstva energetike.\nSlaviša Petković, iz tržišne inspekcije Ministarstva trgovine, istakao je da su inspektori spremni da uz pomoć carine, Ministarstva energetike i Ministarstva unutrašnjih poslova promet derivata održe pod kontrolom. On kaže da propisi Evropske unije nalažu markiranje goriva, što će se odnositi na uvoz ulja za loženje u Srbiju budući da se ta vrsta goriva najčešće nedozvoljeno meša i prodaje kao dizel, čime bi se sprečio šverc goriva.\nUpitan do kada će se u Srbiji još prodavati D2, Petković je rekao da će završno sa modernizacijom rafinerija prestati i njegova proizvodnja, dakle od 1. 1. 2013. ovaj derivat se više neće točiti na pumpama.


Schuessel: Tačka na širenje EU poslije prijema Balkana - Klix.ba\nSvijet Schuessel: Tačka na širenje EU poslije prijema Balkana\nSchuessel: Tačka na širenje EU poslije prijema Balkana\n1.8.2006. u 16:10\nAustrijski kancelar Wolfgang Schuessel izjavio je sinoć u Salzburgu da poslije prijema balkanskih država treba "staviti tačku na proces" širenja Evropske unije.\nSchuessel je u diskusiji koju su organizirali austrijska državna televizija ORF i društvo "Prijatelji salcburškog festivala kulture" rekao da bi EU trebalo da završi proces proširenja prijemom Balkana.\nPrema riječima austrijskog kancelara, koji je u Salzburgu domaćin sastanka premijera jugoistočne Evrope, EU također treba da ponudi "mrežu tijesnog partnerstva" sa zemljama kao što su Turska, Ukrajina i Rusija, ili mediteranske države.\n"Između Turske i država Balkana postoji kvalitativna razlika. Zemlje Balkana su uvijek bile dio Evrope. S Turskom, koja je neposredni susjed Centralnoj Aziji, Iraku, Iranu i Siriji, Evropa bi bila integrirana u konflikte koji postoje u tom regionu", objasnio je austrijski kancelar.\nSchuessel je, međutim, podvukao da Evropa i te kako ima interes da evropeizira Tursku, koja je u oktobru 2005. godine započela dugotrajne pregovore o članstvu s EU.\n"Mislim da bi za Tursku ishod moglo biti nešto drugo od članstva u EU, naprimjer tijesna saradnja, koja bi bila korisna za obje strane", rekao je on.\nSchuessel je također naglasio da će se u slučaju mogućeg članstva Turske u EU Austrija o tome izjasniti na referendumu.\n"Nemoguće je integrirati 10 zemalja s različitom kulturom a da se to ne osjeti. U Evropi ne postoji nikakva egzistencijalna kriza, već jedna faza širenja koja sa sobom donosi interesantne novine", rekao je Schuessel, prenio je Tanjug.


Prijem đaka prvaka - Radio Luna\nPrvake u Osnovnoj školi „Nada Matić“ pozdravila je gradonačelnica Užica dr Jelena Raković Radivojević i poželela im srećan početak nove školske godine sa molbom da se pridržavaju svih mera da bi sačuvali sebe i svoje drugare.\nBranislava Jovičić direktorka OŠ „Nada Matić“ istakla je da se postupa u skladu sa propisima i uputstvima koja su dobijena od Ministarstva prosvete i kriznog štaba.\n„Zabranjeno je organizovanje priredbi tako da smo naše prvačiće ove godine dočekali u nešto drugačijim okolnostima. Đaci dolaze prema utvrđenom rasporedu, na pola sata dolaze đaci i roditelji da se upoznaju sa učiteljima. Po prvi put ne ulaze u školu da vide svoj prostor gde će boraviti naredne četiri godine“-navela je direktorka i dodala da je ove godine u OŠ „Nada Matić“ upisan 91 đak prvak, ukupno pet odeljenja, četiri odeljenja u matičnoj školi i jedno odeljenje u izdvojenom odeljenju škole u Gostinici.\n„Učenici od prvog do četvrtog razreda organizovani su tako da uvek pohađaju nastavu u prepodnevnoj smeni. Odeljenja se dele na A i B grupe po azbučnom redu i sledeće sedmice se rotiraju po smenama. Učenici od petog do osmog razreda su takođe podeljeni u A i B grupe. Ponedeljkom, sredom i petkom u školu ide A grupa, za to vreme B grupa prati onlajn nastavu i ide u školu utorkom i četvrtkom, sledeće sedmice grupe se rotiraju.\nDirektorka je napomenula da je pre početka školske godine vršeno anketiranje roditelja, da li njihova deca žele da idu u školu ili da prate onlajn nastavu: „Veoma mali procenat roditelja se izjasnio za praćenje nastave na daljinu. Deca koja budu pratila nastavu od kuće dolaziće u školu da rade kontrolne zadatke, da odgovaraju i da popravljaju ocene.“\nOd 1. septembra počinje sa radom gradski bazen Užice


Mediji: Uhapšen Ljubiša Vujović, saradnik Azema Sulje – NovostiDana.rs\nMediji: Uhapšen Ljubiša Vujović, saradnik Azema Sulje\nPRIŠTINA – Policija Euleksa i Kosovska policija uhapsile su Ljubišu Vujovića, jednog iz grupe saradnika Azema Sulje, osumnjicenih za malverzacije sa društvenim i privatnim zemljištem u okolini Prištine, navode večeras prištinski elektronski mediji.\nKako prenosi RTS, vest o hapšenju potvrdilo je kosovsko tužilaštvo.\n„Potvrdujem da je uhapšena osoba iz grupe osumnjičenih u akciji protiv korupcije. Ne znamo detalje o toj osobi, ali je uhapšen na prelazu Jarinje“, rekao je portparol kosovskog Tužilaštva Ekrem Lutfi.\nPrištinski portal Insajderi tvrdi da se radi o Ljubiši Vujoviću, saradniku Azema Sulje, koji se predao i juče mu je odreden pritvor od 30 dana, navodi RTS.\nSulja se u petak predao kosovskim istražnim organima na granici sa Albanijom.\nZa Suljom je bila raspisana poternica zbog sumnje da je predvodio organozovanu kriminalnu grupu koja je falsifikovanom dokumentacijom otuđila društveno i privatno zemljište u okolini Prištine, vredno 30 miliona evra.


2012 фебруар | Eduka plus\nTags: konkurs, MSP\tPodsticajna sredstva za „gazele“\nPoslato na 29 februar 2012 od admin\nPomoć se dodeljuje za dve grupe aktivnosti. U prvoj su usklađivanje tehnoloških kapaciteta s najbojim tehnikama ekološke zaštite, usklađivanje sa zahtevima domaćih i evropskih tehničkih propisa i standarda o bezbednosti proizvoda, priprema i dobijanje prava na korišćenje eko znaka, laboratorijska ispitivanja i merenja. U istoj grupi su izrada projektne dokumentacije o tehničkoj izvodivosti za planirane investicione projekte, povećanje energetske efikasnosti, upravljanje otpadom i zaštita životne sredine, dobijanje i potvrđivanje patenata i uvođenje informacionih sistema.\nU drugu grupu spadaju priprema i realizacija projekata i povezivanje sa investitorima, uvođenje nove organizacione strukture, priprema srednjoročnog strateškog plana preduzeća, obuka za menadžment i nabavka specifičnih softvera.\nMSP mogu da ostvare refundaciju do 50 odsto opravdanih troškova, bez PDV-a, a iznos odobrene pomoći ne može biti manji od 100.000 ni veći od 1,5 miliona dinara za prvu grupu aktivnosti, odnosno ne mogu biti manja od 100.000, ni veća od 800.000 dinara za drugu grupu.\nPrijave se podnose regionalnim agencijama za razvoj ili Nacionalnoj agenciji za razvoj do 29. marta.\nTags: namestaj, popusti\t„Simpo“: Popust od 50 odsto na sve kategorije nameštaja\nPoslato na 28 februar 2012 od admin\nU svim „Simpo“ salonima u Srbiji u toku je akcija „Nedelja u pola cene“ koja uključuje sniženja cena od 50 odsto za veliki broj odabranih proizvoda iz prošlogodišnjeg izvoznog programa i asortimana za domaće tržište\nKoličine proizvoda po povim cenama su ograničene, isporuka je odmah, a akcija traje do 3. marta.\n„Imajući u vidu aktuelnu ekonomsku situaciju i smanjenu kupovnu moć, iz svake grupe proizvoda za dom odabrali smo više modela i ponudili ih potrošačima po upola nižim cenama, koje su ujedno sada i najniže na tržištu u kategoriji visokokvalitetnog nameštaja. Isti popust imaju i svi vuneni i kožni tepisi iz proizvodnog programa“ kažu u „Simpu“.\nCene kompletnh spavaćih soba (bračni krevet, garderober, noćnici, komoda) su od 29.000 do 62.800 dinara, sam bračni krevet može se nabaviti već za 5.400 do 10.950 dinara, dok je cena dušeka – klasičnih i od memorijske pene od 9.059 dinara.\nDečji kreveci su 5.497 dinara, stalci za povijanje beba 2.514 dinara, kreveti na sprat 18.000 dinara, radni stolovi od 3.950 dinara, a dečji garderoberi od 8.800 dinara.\nUgaona garnitura „komodo“ sa mehanizmom za spavanje u štofu je 44.950 dinara, a „akapulko“ u kombinaciji kože i štofa 68.800 dinara.\nGarnitura u sastavu trosed (spavanje), dvosed i fotelja kreću se od 35.642 din u štofu do 55.428 din za eko kožu.\nKožni trosed sa mehanizmom poslednje generacije sa pravim dušekom za svakodnevno spavanje iz izvoznog programa košta 66.583 dinara. Klub stočići koštaju od 1.629 dinara.\nUz aktuelne popuste, sada je zahvaljujući „Simpu“ moguće kompletno, bez čekanja na isporuku, opremiti stan (spavaću, dečju i dnevnu sobu) već od 100.000 dinara u ukupnom iznosu, što godinama nije bio slučaj na domaćem tržištu.\nTags: #snizenja, hotel\tCene u hotelima na Zlatiboru niže u martu i aprilu\n(Biznis) U turističkoj organizaciji „Zlatibor“ kazali su juče da će posetioci u martu i aprilu imati dodatne popuste za boravak na toj planini U tom periodu hotel „Mona Zlatibor“ najavio je popust od 25 procenata za rane rezervacije, hotel „Olimp“ od 20 odsto, a konačište TOZ 10 odsto. Hotel „Prezident“ obezbedio je popust od 40 odsto za vikende u martu a 50 odsto popusta za produženi vikend, Hotel & Spa -Idila najavio je popust u rasponu od 15 do 25 odsto koji će važiti do 6. aprila, hotel „Braća Sekulić“ 20 odsto do kraja aprila, dok će za boravak u hotelu „Palisad“ za boravak duži od pet dana posetioci imati popust od 10 procenata, kao i u odmaralištu „Dunav“. Iz turističke organizacije „Zlatibor“ najavili su da će posetioci od juče, posle ukidanja vanrednog stanja, ponovo moći da posete Stopićku pećinu radnim danima od 09.30 do 16.00 sati.\nTags: imovina, posta\tPodnošenje zahteva za restituciju na šalterima 150 pošta\nZahteve za vraćanje oduzete imovine, odnosno obeštećenje, građani će od 1. marta moći da predaju na šalterima 150 pošta u Srbiji, saopšteno je danas iz Pošte Srbije.\nPrijem zahteva će se obavljati na šalterima koji će biti posebno obeleženi, a za uslugu prijema i obrade zahteva podnosioci ne plaćaju nadoknadu.\nObrazac zahteva dostupan je na sajtu www.posta.rs, a za podnosioce koji nisu u mogućnosti da ga preuzmu, zahtev može da odštampa službenik na šalteru.\nS obzirom na obim dokumentacije koja je propisana, procedura na šalteru neminovno će trajati nešto duže.\nKako bi korisnicima maksimalno izašli u susret, obavezno je zakazivanje termina za podnošenje zahteva posredstvom Kontakt centra Pošte, na telefon 011 3607 505.\nDetaljna uputstva o proceduri i neophodnoj dokumentaciji podsnosioci zahteva mogu da preuzmu i na sajtu www.restitucija.gov.rs , na kome će biti dostupne i informacije o statusu podnetog zahteva i na kome će Agencija za restituciju jednom mesečno objavljivati izvod iz evidencije o primljenim zahtevima.\nTags: EU, socijalna politika\tEU daje 2,6 miliona evra za uključenje izbeglica\nEU će u okviru projekta Unapređenje životnih uslova, prava i zapošljavanja izbeglih i raseljenih finansirati\nprojekte koji obuhvataju usluge nege u kući za stara lica, centre za pomoć porodici, centre za dnevni boravak i za pomoć osobama sa invaliditetom.U okviru projekta opštine će za projekte dobiti bespovratnu finansijsku pomoć od po 50.000 do maksimalnih 150.000 evra.\nŠef delegacije EU u Srbiji Vensan Dežer rekao je na dodeli sertifikata predstavnicima opština čiji projekti su izabrani za finansiranje da je EU ponosna što je mogla da pomogne Srbiji u napretku koji je ostvarila poslednjih godina.\nNavodeći da su izbeglice i interno raseljeni veoma ranjiva kategorija, Dežer je naveo da je krajnji cilj zatvaranje kolektivnih centara kojih još ima u Srbiji, dok je ministar za rad i socijalnu politiku Rasim Ljajić dodao da 3.500 ljudi živi u 41 kolektivnom centru. Ljajić je podsetio da u Srbiji još ima 74.500 izbeglica i više od 200.000 interno raseljenih.\nTags: investicije, trgovina\tMercator ulaže u Srbiju najmanje 25 miliona evra\nOna nije želela da precizira o kojim lancima je reč, ali je navela da će, ne računajući ta preuzimanja, ukupne investicije Mercatora u Srbiju u 2012. biti 25 miliona evra.\n„Uprkos tome što je u delu robe široke potrošnje srpsko tržište lane imalo pad, mi smo zadovoljni jer smo kao višeformatni trgovac uspeli da odgovorimo potrebama potrošača“, kazala je Stanka Čurović.\nOna je podsetila da je prošlu godinu obeležilo preuzimanje marketa Familija, a ostalo je da do kraja maja budu preuzeta četiri objekta Familije. “Jedan od tih objekata je u Beograđanki, u centru Beograda, gde imamo u planu da otvorimo premijum hipermarket i to će biti nešto novo na tržištu Srbije i po načinu izlaganja i po strukturi i\nponudi proizvoda”, kazala je Stanka Čurović.\nTags: energetika, investicije\tEPS: Američka energetska kompanija ulaže u Srbiju\nPredsednik američke kompanije New Generation Power Čirinijev Katurija najavio investicije u projekte korišćenja obnovljivih izvora u Srbiji, saopštila Elektroprivreda Srbije.\nKako se precizira, NGP će kao deo konzorcijuma firmi s EPS-om 20. marta potpisati pismo o namerama za gradnju 1.430 megavata energetskih kapaciteta vrednih skoro četiri milijarde dolara. „Reč je o projektima od 50 megavata korišćenja solarne energije, 200 megavata na biomasu, 50 megavata za korišćenje otpada, 450 megavata vetroenergije i 680 megavata velikih hidroprojekata“, rekao je Katurija u Briselu na debati „Upoznajte Srbiju kao investicionu destinaciju“.\n„U Beloj knjizi EPS-a našli smo potencijal za korišćenje obnovljivih izvora i ako Srbija želi da bude članica EU, a jasno je da želi, treba da se pripremi za 2020, kad 20 odsto energije treba da bude zelena energija“, rekao je Katurija.\nTags: gas, investicije\tSrbijagas i General Electric u zajedničkim poslovima\nAmerička kompanija Dženeral elektrik (General Electric) zainteresovana je za učešće u projektima Srbijagasa, saopštilo je danas to javno preduzeće.\nKako se navodi, na sastanku poslovodstva Srbijagasa i delegacije Dženeral elektrika bilo je reči o projektima gasnih centrala, magistralnih gasovoda, interkonekcije prema Rumuniji i Bugarskoj, kompresorskim stanicama za gasovod Južni tok, podzemnim skladištma gasa u Srbiji i LNG terminalu u Pančevu.Na sastanku generalnog direktora Srbijagasa Dušana Bajatovića i delegacije Dženeral elektrika analizirane su mogućnosti i načini investiranja i pozicioniranje te američke kompanije u projektima za koje postoji obostrana zainteresovanost.\nDelegacija Dženeral elektrika predstavila je u Novom Sadu kapacitete i mogućnosti te kompanije koja je prisutna u 28 zemalja sveta i koja zapošljava više od 300.000 ljudi.\nTags: lokalne samouprave, NSZ\tSamouprave zainteresovane za sufinansiranje zapošljavanja\nNacionalnoj službi za zapošljavanje (NSZ) je 136 lokalnih samouprava podnelo zahtev za sufinansiranje lokalnih akcionih planova zapošljavanja u 2012. godini u ukupnoj vrednosti od 787 miliona dinara, što će sa dodatnim sredstvima Ministarstva ekonomije i regionalnog razvoja omogućiti zapošljavanje više od 4.800 osoba\nU toku je postupak obrade podnetih zahteva u NSZ na osnovu čijeg predloga će Ministarstvo ekonomije i regionalnog razvoja doneti odluku o odobravanju sredstava za sufinansiranje, kazali su u NSZ.\nZahtevi su podneti u svim regionima Srbije – Beograd, Vojvodina, Šumadija i Zapadna Srbija, Južna i Istočna Srbija, Kosovo i Metohija.\nOd 136 ukupno podnetih zahteva, 135 se odnosi na lokalne samouprave dok je jedan zahtev podnet od strane Pokrajinskog sekretarijata AP Vojvodina.\nNajviše sredstava u lokalnim akcionim planovima za zaposljavanje u 2012. godini opštine su izdvojile za subvencije poslodavcima za zapošljavanje na novootvorenim radnim mestima – 327 miliona dinara, zatim za sprovođenje javnih radova 259 miliona, te za subvencije za samozapošljavanje – 191 milion dinara, kao i za programe obuka nezaposlenih osoba – devet miliona dinara.\nSredstva za programe zapošljavanja izdvojili su gradovi Niš – 35 miliona dinara, Vranje – 30 miliona dinara, Čačak – 30 miliona dinara i Kruševac – 25 miliona dinara.\nTags: Inovacije, kompanije\tJavni poziv za stvaranje inovativnih kompanija\nPoslato na 27 februar 2012 od admin\nFond za inovacionu delatnost saopštio je danas da je u toku javni poziv za „Projekat podrške inovacijama u Srbiji“ koji ima za cilj da se pomogne stvaranje inovativnih kompanija, zasnovanih na znanju.\nOvaj projekat finansira se kroz IPA bespovratna sredstva Evropske Unije i sprovodi u saradnji sa Svetskom bankom.\nPoziv za Program ranog razvoja, otvoren 5. decembra 2011. godine, finansira do 85 odsto ukupnih troškova projekta inovativnih kompanija u iznosu do 80.000 evra za aktivnosti kao što su izrada prototipa, dokazivanje koncepta i priprema poslovnih planova.\nCilj programa je da se pomogne stvaranje inovativnih kompanija, zasnovanih na znanju, kroz privatne start-up ili spin-off kompanije i da se obezbedi finasiranje tržišno orijentisanih inovativinih tehnologija i usluga sa visokim potencijalom komercijalizacije.\nObjavljivanje pobednika koji su u prvoj fazi procene dobili finansiranje biće objavljeno 5. aprila 2012. godine, navedeno je u saopštenju.


Brnabić: Ispunili smo sve zahteve ekoloških aktivista - Blitz RS - Vesti\nOdgovarajući na pitanje novinara da li će u narednom periodu razgovarati sa nekim od ekoloških aktivista i njihovom zahtevu zbog kojeg trenutno kampuju ispred zgrade Predsedništva, Ana Brnabić je odgovorila da je država ispunila sve njihove zahteve, pa i hirove, kao i da ti aktivisti imaju njen broj telefona i da je uvek spremna na razgovor.\n„Razgovarala sam sa ekološkim aktivistima mnogo puta, oni imaju i moj broj telefona, razmenjujemo i poruke i pozive, u svakom slučaju, njihovo je pravo da protestuju, ali mi smo ispunili sve njihove zahteve“, rekla je Brnabićeva.\nDodala je da su ispunjena oba zahteva ekoloških aktivista, jedan koji se ticao Zakona o eksproprijaciji i drugi koji se ticao Zakona o referendumu i narodnoj inicijativi i podsetila da je prvi zakon povučen u potpunosti iz procedure, a da je drugi izmenjen u skladu sa onim što su aktivisti tražili.\n„U tom smislu, ispunjeni su ne samo njihovi zahtevi, već i hirovi“, rekla je Brnabićeva.\nKada je reč o zahtevima ekoloških aktivista iz Jadra, Brnabićeva je podsetila da su oni tražili „da se stavi tačka“ na Rio Tinto i ta tačka je, kako kaže, stavljena.\n„Ta tačka je jasno i nedvosmisleno stavljena. Na još jednom sastanku sa ekološkim aktivistima iz Jadra pokazali smo sve dokumente o ukidanju prostornog plana, razgovarali smo i o tome da li se zemljište vraća u poljoprivredno zemljište“, navela je Brnabićeva.\nDodaje da su se kasnije pojavile informacije da „Rio Tinto“ sklapa ugovore za još neke parcele, ali da je reč o ugovorima koji su ranije dogovoreni.\n„Rio Tinto nema ništa u Srbiji, ima tu zemlju koji su kupili, ali oni su to učinili kao privatna kompanija i mi protiv toga ne možemo ništa, ali mi tačku na iskopavanje i otvaranje rudnika jesmo stavili“, rekla je Brnabićeva.\nKada je reč o novom zahtevu ekoloških organizacija da se usvoji Zakon o trajnoj zabrani iskopavanja bora i litijuma, Brnabićeva kaže da se zakoni donose po jasnoj proceduri koja mora biti praćena i u ovom slučaju.\nObjašnjava da se zakoni usvajaju tako što se prvo formira radna grupa, sa svim stručnim organizacijama, civilnim društvima, Nacionalnim konventom za EU, koji daju predloge, a zatim taj predlog zakona ide na javnu raspravu, a nakon toga na usvajanje na vladi i sa vlade u Narodnu skupštinu.\n„To je procedura, posebno za ovako važne zahteve, ali hajde da idemo po proceduri“, rekla je Brnabićeva i dodala da su i vlada i skupština bile otvorene da pomognu predstavniku inicijative „Kreni promeni“ Savi Manojloviću oko narodne inicijative koju prikuplja, ali da se on nije javio.


Pandemija nije zaustavila gradnju, povećan broj zahteva za dozvole u 2020.\nTokom 2020. godine podneto je čak 116.737 zahteva za građevinsku dozvolu, što je za 8% više nego 2019\nPremda je kriza izazvana pandemijom finansijski ozbiljno ugrozila brojne sektore, gradnja u Srbiji nije zaustavljena. Tokom 2020. godine podneto je čak 116.737 zahteva za građevinsku dozvolu, što je za 8% više nego 2019. Efikasnost su zadržali i službenici zaduženi za obradu zahteva, te je do februara ove godine rešeno 98% zahteva, od čega 86% sa pozitivnim ishodom, zaključak je Godišnjeg izveštaja NALED-ovog Saveza za imovinu i investicije.\nPrema podacima NALED-a, na listi najuspešnijih gradova u izdavanju građevinskih dozvola za 2020. godinu našli su se Sremska Mitrovica, Novi Sad, Sombor, Kragujevac i Šabac. Među opštinama sa brojem zahteva većim od republičkog proseka, šampionske pozicije pripale su Sopotu, Novom Bečeju i Surčinu, dok su među opštinama sa brojem zahteva ispod republičkog proseka najefikasnije bile Svrljig, Beočin i Lajkovac.\n- Kada je reč o brzini izdavanja dozvola za gradnju, primetno je da prosečni rokovi neznatno prevazilaze rokove propisane zakonom, ali isto tako ohrabruje činjenica da se prosečan rok rešavanja zahteva smanjio kod svih tipova dozvola u odnosu na 2019. Primera radi, dok je za izdavanje građevinske dozvole pretprošle godine bilo neophodno devet dana, u 2020. je ista procedura skraćena na sedam radnih dana. S druge strane, zabrinjava to što 15% gradova i 12% opština i dalje kasni u obradi svih tipova dozvola – kaže Jovan Purar, predsednik Saveza za imovinu i investicije i direktor društva MK Group.\nKašnjenja su najveća kod izdavanja upotrebne dozvole, koje gradovi izdaju u proseku za 11 dana, a opštine za sedam iako je zakonski rok pet dana. Isti rok važi za građevinske dozvole, ali ih gradovi u proseku izdaju za osam dana. Inače, svaki deseti zahtev koji podnesu građani i investitori nije ispravan i zahteva doradu.\nSavez ističe i da se uvođenje elektronske registracije za sve vrste privrednih društava pokazalo kao urgentno pitanje u uslovima aktuelne zdravstvene krize. U cilju skraćivanja stečajnih postupaka koji se u Srbiji ne mogu okončati za manje od dve godine predloženo je ukidanje nepotrebnih troškova i skraćivanje rokova, a pred Ministarstvu privrede upućen je i predlog rešenja za sporove nad zadružnim zemljištem.


Izvor: Dojče vele - Arhiva vesti 07.12.2010 - Naslovi.net\nDojče vele » Arhiva vesti za utorak 07. decembar 2010\nDojče vele utorak, 7. decembar 2010.\nSrbija se nalazi među 19 zemalja koje neće prisustvovati dodeli Nobelove nagrade za mir kineskom disidentu Liju Ksiaobou u petak u Oslu. U komentaru za Dojče vele, izvestilac EP za Srbiju Jelko Kacin kaže da je šokiran.Kako je saopštio Nobelov komitet, dodeli neće prisustvovati predstavnici Kine, Rusije, Kazahstana, Kolumbije, Tunisa, Saudijske Arabije, Pakistana, Srbije, Iraka, Irana, Vijetnama, Avganistana, Venecuele, Filipina, Egipta,... »\nPoseta nemačkog kancelara Vilija Branta Varšavi 7. decembra 1970. godine u istoriji je upisana kao trenutak napretka u nemačko-poljskim odnosima. Tada je priznata zapadna granica Poljske i tada je Brant pao na kolena.Za vreme zvanične posete Varšavi 1970. godine, nemački kancelar Vili Brant je posetio Varšavski geto, položio venac na spomenik žrtvama nacizma, i kleknuo na kolena. Bio je to neplaniran i iznenađujući gest kojem nije trebalo... »\nPredsednik Hrvatske Ivo Josipović primio je sinoć nagradu za ličnost godine koju dodeljuju Nezavisne novine. Lideri regiona su iz Banjaluke poslali poruku da imaju odgovornost da zemlje povedu putem mira i saradnje.Banjaluka je sinoć bila domaćin svim političkim liderima zemalja regiona i upravo sa tog mesta poslata je snažna poruka mira i tolerancije i spremnosti da sve zemlje pruže više optimizma građanima. Predsednik Hrvatske Ivo... »\nNemačka štampa tek je u današnjim izdanjima stigla da objavi opširne komentare o pobedi Srbije u Dejvis-kupu. Prepuni hvalospeva, nemački komentatori govore o nastanku nove teniske nacije i značaju pobede.„Srpski teniseri su pobedu u Dejvis-kupu obeležili na svoj način: ošišali su glave. Teniski savez sanja o velikoj budućnosti“, piše Frankfurter algemajne cajtung u tekstu pod naslovom: „Ošišani do glave na Mont Everestu“: „Možda... »


Predsjednica Republike Srpske održala sastanak sa predstavnicima institucija i parlamentarnih političkih stranaka u Republici Srpskoj – Predsjednik Republike Srpske | Željka Cvijanović\nPredsjednica Republike Srpske održala sastanak sa predstavnicima institucija i parlamentarnih političkih stranaka u Republici Srpskoj\nPredsjednica Republike Srpske Željka Cvijanović održala je danas sastanak sa predstavnicima institucija i parlamentarnih političkih stranaka u Republici Srpskoj povodom aktuelne situacije u vezi sa posljednjom odlukom Ustavnog suda BiH o Zakonu o šumama Republike Srpske.\nPredsjednica Republike Srpske izjavila je da Ustavni sud svojim odlukama ide po ustaljenom obrascu ka urušavanju Republike Srpske, nastoji da kreira nova ustavna rješenja, umjesto da ih štiti.\nPredsjednica Cvijanović je navela da će biti održana sjednica Narodne skupštine o odluci Ustavnog suda o šumama do kraja oktobra, te da će biti doneseni odgovarajući zaključci za koje smatra da će poslužiti da se Srpska oslobodi nametnutih odluka.\n“Nismo pobunjenici nego legalisti, štitimo Ustav, jer smo na taj Ustav i ustavna rješenja dali saglasnost. Sve ono što se dešavalo nakon toga podrazumijevalo je nasilnu izmjenu Ustava ili prevaru koja se dešava u okviru BiH, a uloga ovdje je da se brani Ustav”, rekla je predsjednica Republike.\nPredsjednica Republike Srpske je istakla da je odluka Ustavnog suda BiH koja se odnosi na šume i šumsko zemljište krajnje štetna i da se dešava po već ustaljenom obrascu.\n“Moramo reći da smo ponovo šokirani slijedom događaja ili odluka koji idu u cilju urušavanja Republike Srpske i njenih dejtonskih, ustavnih nadležnosti”, rekla je predsjednica Srpske.\nPrema riječima predsjednice Republike, u BiH se već mnogo godina dešava pravni haos i postoji pravna nesigurnost koju su izazvale odluke visokih predstavnika, a potom i odluke Ustavnog suda BiH, koji je zamijenio visokog predstavnika, djelujući antidejtonski i donoseći rješenja koja su na štetu Ustava, Srpske i po pravilu znače uzurpaciju nadležnosti i da se te nadležnosti sa republičkog prenesu na nivo BiH.\nPredsjednica Republike Srpske je navela da su na današnji sastanak bile pozvane i političke partije opozicije, te da smatra da je trebalo da dođu, ali da cijeni da imaju svoj stav i političku procjenu iako su se odazvali ovakvom jednom sastanku u februaru.\nPredsjednica Cvijanović je dodala da postoji saglasnost sa opozicijom da se prodiskutuje o pitanjima koja su bila na ovom sastanku i da potom slijedi sjednica Narodne skupštine Republike Srpske.\nPredsjednica Republike je podsjetila da je predsjednik SDS-a Mirko Šarović i sam rekao da bi trebalo održati posebnu sjednicu Narodne skupštine koja bi se bavila pitanjem najnovije odluke Ustavnog suda BiH.\nKada je riječ o Vijeću naroda Republike Srpske i inicijativama koje otud dolaze, predsjednica Republike je rekla da sada nikom ne može biti nejasno zašto je uspostavljeno to vijeće – nije predviđeno Dejtonom, nego naknadnim intervencijama i nametanjem visokog predstavnika da bi moglo da blokira u Srpskoj i posluži bošnjačkoj političkoj agendi – što više prenositi sa nivoa Srpske i prebacivati na nivo BiH.\nPredsjednica Republike Srpske je podsjetila da se Narodna skupština već u nekoliko navrata bavila tim pitanjima i iznosila svoj stav o djelovanjima visokih predstavnika, dodajući da je definitivno jasno da Ustavni sud BiH kreira određena ustavna rješenja, umjesto da služi kao onaj ko će apsolutno biti u zaštiti Ustava i ustavnih rješenja.\nPredsjednica Srpske je pojasnila da u BiH nema ni saglasnosti niti volje konstitutivnih naroda da dođe do izmjene Ustava kroz predviđenu proceduru, zbog različitih političkih platformi, kao i etničkih, dodajući da Srpska stoji na pozicijama decentralizacije, slično tome nastupa i hrvatski narod, dok bošnjačke političke partije zagovaraju centralizaciju.\n“Imajući u vidu da nema te saglasnosti, onda se raznim mahinacijama i manipulacijama nastoji doći do drugačijeg ustavnog koncepta i upravo su tome služile silne nametnute odluke visokih predstavnika, ali i odluke Ustavnog suda BiH”, istakla je predsjednica Cvijanović.\nPrema riječima predsjednice Republike, Republika Srpska nije krivac za nefunkcionisanje BiH, nego preveliki apetiti koji dolaze iz političkog Sarajeva koji su bili podržani od velikog dijela međunarodne zajednice.\n“Zato se nalazimo tu gdje se nalazimo i zato debatujemo i pričamo o odlukama Ustavnog suda BiH, umjesto da kao u svakoj normalnoj državi Ustavni sud bude prepoznat kao institucija koja će braniti i štiti ustavnost, u kojem neće sjediti strane sudije i donositi odluke bitne za život i pravnu sigurnost građana ove zemlje. Oni sa ovom zemljom nemaju ništa”, rekla je predsjednica Cvijanović.\nPredsjednica Republike Srpske je istakla da ovdje domaće institucije trebaju odlučivati, a ne visoki predstavnici, strane sudije niti bilo ko sa strane.\n“Mi u Republici Srpskoj smo apsolutno sposobni da upravljamo procesima i da stojimo na braniku Ustava i ustavnih rješenja”, naglasila je predsjednica Srpske.


Bijela kuća odbacila istragu o opozivu Trampa - BIGportal.ba\n“Dizajnirali ste i provodili svoju istragu na način koji krši osnovnu pravednost i ustavom propisan postupak”, napisao je branilac Bijele kuće Pet Ćipolone u pismu upućenom Pelosijevoj i predsjednicima tri ključna odbora Doma.\n“Predsjednik Tramp ne može dozvoliti svojoj administraciji da u tim okolnostima učestvuje u ovoj istrazi”, dodao je Ćipolone, prenosi USA Today.\nBijela kuća tvrdi da su u sve tri istrage o opozivu u američkoj istoriji – protiv predsjednika Endrju Džonsona, Ričarda Niksona i Bila Klintona, uključeni glasovi Zastupničkog doma te da bi to trebalo poslužiti kao presedan za opoziv predsjednika Donalda Trampa.\nPelosi je rekla u utorak kako će predsjednik Donald Trump “biti odgovoran” nakon što je Bijela kuća saopštila da će odbiti saradnju u istrazi o opozivu koju su demokrati pokrenuli u Zastupničkom domu Kongresa SAD.\n“Gospodine predsjedniče, niste iznad zakona. Bit ćete odgovorni”, rekla je Pelosi u izjavi nakon što je Bijela kuća odbacila kao “neustavnu” istragu o opozivu američkog predsjednika Donalda Trampa i poručila da odbija sarađivati u istrazi, koju su demokrati pokrenuli u Zastupničkom domu Kongresa SAD, o kojoj se nije glasalo u tom domu.


In memoriam: Dragica Premović Aleksić (1950–2019)\nIstaknuta naučna radnica, dugogodišnja direktorka Novopazarskog muzeja, arheolog Dragica Aleksić Premović preminula je u 69. godini. Mnogobrojnim arheološkim istraživanjima dala je veliki doprinos nauci, a njeni radovi od nemerljivog su značaja za akademsku i stručnu javnost. Dragica Premović Aleksić rođena je u selu Šušure kod Sjenice 1950. Radni vek započela je u novopazarskom muzeju 1973. godine, kao jedini arheolog u regionu. Bila je saradnik, a kasnije i rukovodilac mnogih arheoloških istraživanja na području Novog Pazara, Sjenice i Tutina. Među objavljenim knjigama i radovima je i njeno kapitalno delo „Arheološka karta Novog Pazara, Sjenice i Tutina”, koje koriste studenti, naučnici, istraživači i svi koji žele de se upoznaju sa okolinom ovih gradova. Podaci o 1.500\n13.08.2019 u 10:43\nEpohalno otkriće u Vitkovu: Iskopana Župska venera stara 6000 godina\nVITKOVO – Na arheološkom lokalitetu na području sela Vitkova, kod Aleksandrovca Župskog, zahvaljujući višegodišnjem trudu entuzijasta iz Zavičajnog Muzeja Župe, juče je arheološkinja Sanja Crnobrnja Krasić iskopala najveću od do sada pronađenih „Župskih Venera” za koju se procenjuje da je stara 6.000 godina, rečeno je Tanjugu u Zavičajnom muzeju Župe. Prema rečima Sanje Crnobranje Krasić, reč je o epohalnom otkriću iz perioda mlađeg neolita i pripada Vinčanskoj kulturi. „Potvrdile su se pretpostavke da je u Vitkovu bio religiozni centar Vinčanske kulture, jer je Župska Venera viša od 30 centimetara. Vršili smo redovna istraživanja terena jer je žiteljima sela Vitkovo potreban vodovod. Pred kraj istraživanja stigli smo do otkrića koje će oduševiti svet, jer je naše nalazište\n12.08.2019 u 09:07\nATINA – Grčko ministarstvo kulture saopštilo je da su u blizini grada Nemea na jugu zemlje pronađene dve netaknute grobnice koje datiraju od 1400. do 1200. godine pre nove ere, prenosi Tanjug. To područje je poznato po mnoštvu grobnica, ali je većina njih bila opljačkana pre pronalaska, prenosi AP. Ministarstvo je navelo da se u novootkrivenim gorbnicama nalaze dve kompletne sahranjene osobe, kao i kosti 14 osoba koje su premeštene iz drugih grobnica. Iskopavanja na groblju Ajdonija počela su kasnih 1970-tih godina, nakon što je lokacija na kojoj se nalaze grobnice iz 1700-1100 pre nove ere, već prilično opljačkana, verovatno nekoliko godina ranije. Na lokaciji je pronađeno mnoštvo drevnog nakita. Ispostavilo se da je nekoliko komada nakita koji su se pojavili na aukciji u\nOd proleća Medijana u novom ruhu\nNiš – Veliki, verovatno i najveći projekat u kulturi Srbije u poslednjim decenijama, koji zajedno realizuju Ministarstvo kulture i informisanja, Republički i Niški zavod za zaštitu spomenika, Narodni muzej, gradsko rukovodstvo Niša i resorni gradski sekretarijat za kulturu – završetak ispitivanja i pripremanje Arheološkog nalazišta Medijana za razgledanje biće po svemu sudeći već početkom naredne godine, a ceo lokalitet biće dostupan posetiocima. Posle više od šest godina sledećeg proleća kapije jednog od najvrednijih arheoloških lokaliteta biće otvorene za prezentaciju i time će se omogućiti i domaćim i stranim turistima da konačno vide neprocenjivo istorijsko i kulturno bogatstvo između Niša i Niške Banje. Ovo je za „Politiku” rekao Nenad Spasić, direktor Narodnog muzeja u Nišu, koji\nTutankamonov sarkofag se prvi put restaurira od otkrića\nKairo - Eksperti su započeli obnovu zlatnog sarkofaga egipatskog dečaka-kralja Tutankamona po prvi put od otkrića grobnice 1922. godine, saopštilo je egipatsko Ministarstvo antikviteta. Kovčeg i čuvena zbirka predmeta pronađenih u Tutankamonovom grobu trebalo bi da budu centralni deo novog Grand egipatskog muzeja (GEM) koji će Egipat otvoriti naredne godine u blizini piramida u Gizi. Ministarstvo je saopštilo da je sarkofag dovezen pre tri dana sa juga Egipta do muzeja na restauraciju i to prvi put od otkrića grobnice. „Kovčeg je pretrpeo mnogo štete, uključujući pukotine u zlatnim slojevima gipsa i opšte loše stanje zlatnih slojeva”, kazao je Eisa Zidan, šef Odeljenja za restauraciju u muzeju, te dodao da će restauracija trajati oko osam meseci. Egipat je ranije najavio da će\n13.07.2019 u 20:13\nKAIRO – Egipat otvara za posetioce dve najstarije piramide koje se nalaze oko 40 kilometara južno od Kaira, prvi put od 1965. godine. Ministar za antikvitete Kaled el Anani izjavio je danas i da su egipatski arheolozi u kraljevskoj nekropoli Dahšur pronašli kolekciju kamenih, glinenih i drvenih sarkofaga, od kojih neki sadrže mumije. On je dodao da su pronađene i drvene pogrebne maske i instrumenti za sečenje kamena, koji datiraju iz kasnog perioda, odnosno od 664. do 332. godine pre nove ere. U oblasti nekropole Dahšur nalaze se piramide koje se smatraju najstarijim, kao što su Sneferuova savijena piramida i Crvena piramida.


Timska saradnja - AXIOMTECH.RS\nUz Teamcenter SW lako kreirajte pouzdano i fleksibilno okruženje za zajedničku saradnju. U ovakvom okruženju ekipe iz različitih odeljaka sarađuju u realnom vremenu i koriste sve informacije povezane sa proizvodom tokom njegovog kompletnog životnog ciklusa i to bez potrebe za posebnom obukom u PLM i CAD sistemima. Teamcenter sistem vam omogućava komunikaciju sa dobavljačima, poslovnim partnerima i klijentima, u istom okruženju, što omogućava kreiranje radnih koncepta, kontrolu i nadzor konstruktorskih i tehničkih operacija.\nTeamcenter sistem vam omogućava brzo kreiranje ekipe za dodavanje novih informacija i saradnika.\nTeamcenter vam omogućava brzo uspostavljanje virtuelne konferencije za jednostavno razmenjivanje online informacija sa međusobno povezanim računarima sa svim prisutnima na konferenciji i na taj način smanjuje troškove i prevazilazi probleme nastale odsustvom i službenim putovanjima ljudi koji su bitni za procese.\nKorišćenje individualnog znanja\nTeamcenter vam sa svojimi mogućnostima omogućava maximalno iskorišćenje znanja i iskustva ljudi i timova i njihovo lako uključivanje u strukturu Teamcenter znanja.\nTeamcenter omogućava da svi učesnici vizuelno učestvuju i kontrolišu/kreiraju različite vrste dokumenata. Ovako se lako kontrolišu, analiziraju i komentarišu svi CAD podaci, koji se upotrebljavaju u kompanijama, u standardnom JT formatu.\nTeamcenter sistem vam nudi mogućnost da pojedini članovi timova stvaraju okruženja i lične portale koji će prikazivati proizvode i procese u skladu sa njihovim funkcijama, potrebama, odgovornostima i privilegijama.\nSinhrono i asinhrono sudelovanje\nUključuje vizualizaciju i deljene informacija o proizvodima poput aplikacija, dokumenata, foldera. Donosi i deljenje informacija putem digitalnih kataloga, kalendara, rasporeda i kontinuiranu mogućnost slanja instant poruka i deljenje informacija putem foruma.\nRad u PLM okruženju sa Microsoft Office programom\nPovezivanje Teamcenter sistema sa intranet okruženjem da bi se lako manipulisalo sa podacima iz ERP, SCM i CRM sistema uključujući i drugim informacija iz drugih Teamcenter sistema\nSaradnja i interna operativnost na temeljima JT formata i otvorenog, standardizovanog i kompletnog 3D jezika za PLM vizualizaciju, bez potrebe za kupovinom licenci za CAD sisteme


Ministarka pravde Srbije Nela Kuburović ocenila je, povodom integracije srpskih tužilaca i sudija u pravosuđe Kosova, da je još jednom potvrđeno da Srbija poštuje sve što je dogovoreno Briselskim sporazumom, što se ne može reći za prištinsku stranu.\n“Davanjem izjava o pristupanju srpskih tužilaca i sudija pokrajinskom pravosuđu ojačani su principi vladavine prava i pristup pravdi svih građana Srbije koji žive u južnoj srpskoj pokrajini”, navela je Kuburović u saopštenju.\nKuburović je istakla da od 1999. godine Srbi na Kosovu i Metohiji nisu u potpunosti imali mogućnost na pravično suđenje i pravnu zaštitu, što je naročito bilo izraženo na području južno od Ibra, gde među sudijama i tužiocima nije bilo predstavnika srpske nacionalnosti.\nOcenila je i da će sprovođenjem dela Briselskog sporazuma o pravosuđu Srbi na Kosovu i Metohiji dobiti veću pravnu zaštitu i pravo na pravično suđenje, jer će im u svim srpskim sredinama, pa i južno od Ibra, pravdu deliti srpske sudije i tužioci.\n“Integracijom 42 sudije, 14 tužilaca i 145 administrativnog osoblja, koji su dali izjavu u Prištini, još jednom je potvrđeno da Srbija poštuje sve što je dogovoreno Briselskim sporazumom, što se ne može reći za prištinsku stranu”, navodi se u izjavi Nele Kuburović.\nOna je podsetila da je prošlo više od 1.600 dana od potpisivanja Briselskog sporazuma, kada je Priština preuzela obavezu da formira Zajednicu srpskih opština, što nije učinjeno do danas.


Vučić: Nema bojazni da potpišem bilo kakvu vrstu priznanja Kosova – Haber.ba\nPredsjednik Srbije je kazao i da je u jednoj od tačaka bilo međusobno priznanje, ali da misli da u daljim dokumentima te odredbe više nema\nPredsednik Srbije Aleksandar Vučić izjavio je večeras u Vašingtonu da razgovori Beograda i Prištine i dalje traju, ali da nema bojazni da će potpisati bilo kakav dokument koji podrazumeva bilo kakvu vrstu priznanja Kosova, javlja Anadolu Agency (AA).\n“Naši razgovori i dalje traju i tako će se nastaviti do večeras i ujutru, videćemo da li ćemo moći da postignemo dogovor”, rekao je novinarima u Vašingtonu.\nPrema njegovim rečima, delegacija Beograda nije unapred imala uvid u papir od 16 tačaka u kome je, kako je naveo, jedna od tačaka međusobno priznanje. Rekao je i da taj papir ne sme da se iznosi.\n“Taj papir je bio užasno težak, imao je 15 ili 16 tačaka, jedna od tačaka je i međusobno priznanje, što nije nikakva novost, to je američka politika. Ja sam rekao da mi to ne možemo da prihvatimo, a ljudi iz Trampovog kabineta su bili fer i saslušali šta imamo da kažemo i mislim da u daljim dokumentima te odredbe više nema”, naveo je.\nKako je dodao, delegacija koju predvodi došla je u veri da je moguće postići dogovor, te da se i dalje tome nada.\n“Da kažem ljudima u Srbiji i da nema te vrste bojazni da potpišem bilo kakav dokument koji podrazumeva bilo kakvu vrstu priznanja Kosova”, izjavio je.\nVučić je kazao i da se na papiru među tačkama nalaze i dobre stvari koje se tiču ekonomije, infrastrukturnih projekata o povezivanju Beograda i Prištine, kao i daljeg ulaganja novca za mikro, mala i srednja preduzeća.\n“Borimo se za to da Priština prihvati ‘mali Šengen’ i uz američke garancije, onda tu više ne bi smelo da više bude zastoja”, rekao je.\nOn je rekao da niko ne može trenutno da potvrdi da li će tokom posete Vašingtonu biti susreta na još višem nivou, odnosno da li će američki predsednik Donald Tramp prisustvovati.\nTeme:izdvojeno, Kosovo, pregovori, SAD, Srbija


Zgrade Vijeća ministara BiH i Paralmentarne skupštine BiH\nHitna sjednica Zastupničkog doma Parlamenta Bosne i Hercegovine (BiH) zakazana je za srijedu, 20. novembar. Na dnevnom redu biće samo jedna tačka - zahtjev za razmatranje Prijedloga izmjene i dopune Poslovnika Predstavničkog doma Parlamentarne skupštine BiH.\nPpredlagačic su poslanici Srpske demokratske stranke (SDS) Mirko Šarović i Dragan Mektić, te Branislav Borenović i Mira Pekić, iz redova Partije demokratskog progresa (PDP).\nRadiju Slobodna Evropa je prethodno potvrđeno da je u pisarnicu Parlamenta Bosne i Hercegovine stigao poziv za sazivanje hitne sjednice Zastupničkog doma Parlamenta Bosne i Hercegovine.\nZahtjev je potpisalo 18 poslanika i to iz: Srpske demokratske stranke, Partije demokratskog progresa, Socijaldemokratske partije BiH, Demokratske fronte, Naše stranke i Nezavisnog bloka, kao i poslanici Mirsad Kukić, Damir Arnaut i Jasmin Emrić.\nOni traže da se raspravlja o Izmjenama poslovnika o radu u kojima se predlaže da, ukoliko dom u propisanom roku ne odluči o imenovanju članova Komisija ovog doma, dom odlučuje o članstvu u Komisijama prema članu 30 ovog poslovnika, a na prijedlog Kolegija Doma.\nZakon predviđa da se sjednica treba održati u roku od tri dana od dostavljenog zahtjeva.\nKolegij oba doma Parlamenta Bosne i Hercegovine 14.novembra nije postigao dogovor o zakazivanju sjednica ove dvije zakonodavne institucije u BIH.\nKako je tada novinarima izjavio Denis Zvizdić, predsjedavajući Zastupničkog doma Parlamenta BiH, rad parlamenta nije deblokiran i ne zna se kada će biti zakazane sjednice Zastupničkog i Doma naroda Parlamenta BiH.\nDogovor o novom Vijeću ministara BiH nije postignut, jer se kao kamen spoticanja pojavio Godišnji nacionalni program (ANP) za NATO, čije usvajanje traže predsjedavajući Predsjedništva BiH Željko Komšić i član Predsjedništva BiH Šefik Džaferović, dok je Milorad Dodik naglasio da on nikada neće podržati usvajanje ANP-a niti uazak BiH u NATO.


Umrlica sa likom LGBT aktiviste je otvorena pretnja smrću | Labris\nKategorija: featured, Saopštenja / Datum: jul 26, 2013\nBeograd, 25.jul 2013.\nLABRIS – organizacija za lezbejska ljudska prava iz Beograda, najoštrije osuđuje ekstremno nasilje koje se dogodilo na paradi ponosa u Budvi i izražava duboku zabrinutost povodom umrlica sa likom Zdravka Cimbaljevića koje su izlepljene po ovom crnogorskom gradu uoči održavanja parade ponosa.\nSmatramo da ovakva dela treba tumačiti krajnje ozbiljno i apelujemo na nadležne u Crnoj Gori da shvate da ona ne predstavljaju ni slobodu govora, ni umetničku slobodu, već otvoreni i javni poziv na linč i ubistvo LGBT aktiviste i organizatora parade ponosa u Budvi.\nSlika koju su nasilnici sa parade ponosa u Budvi poslali u svet, govori o izuzetno teškom položaju LGBT osoba u Crnoj Gori, o predrasudama i uvredama sa kojima ove osobe moraju svakodnevno da žive. Sa druge strane, iz postupaka nasilnika, koji se nisu libili da učesnike povorke gađaju kamenicama, flašama i stolicama, jasno se vidi šta je prethodnih decenija proizvela blaga kaznena politika.\nNa snimku koji su preneli brojni ekektronski mediji, mogli smo da vidimo mlade LGBT osobe čija su lica, prilikom davanja intervjua, bila pokrivena peškirom, što dodatno objašnjava društveni kontekst u kom se one nalaze, a koji je pun represije i straha.\nPoruke mira, tolerancije i ljubavi koje su učesnici povorke poslali, nažalost u medijskom izveštavanju su ostale u senci ovog brutalnog divljanja.\nU vezi sa nasiljem koje se dogodilo, pozdravljamo odličan posao koji je uradila policija Crne Gore, koja je uspela da osigura pravo na slobodno okupljanje i bezbednost učesnika parade, a apelujemo na tužilaštvo da svi koje se nalaze u pritvoru zbog nasilničkog ponašanja, budu dalje procesuirani kako bi se poslala jasna poruka da je nasilje neprihvatljivo i kao takvo – kažnjivo.\nOd crnogorskih zvaničnika očekujemo da osude nasilje i homofobične stavove, pre svega javnih ličnosti (vrhunskih i nagrađivanih sportista, Dejana Savićević i Nikole Sjekloće) i da u narednom periodu ne zatvaraju oči pred ovim gorućim problemom, da hrabro podrže aktiviste/kinje u Crnoj Gori i predstojeću paradu ponosa u Podgorici koja je zagarantovana Ustavom Crne Gore i brojnim drugima aktima.\nParada ponosa u Crnoj Gori, otkrila je homofobično lice brojnih građana i građanki, nedvosmisleno je pokazala kakvoj su diskriminaciji i nasilju izložene LGBT osobe u toj državi ali je i dala hitan domaći zadatak obrazovnim institucijama i nezavisnim telima da konačno krenu u zahtevnu i dugotrajnu borbu za promociju tolerancije i različitosti i izgradnju kulture ljudskih prava u Crnoj Gori.\nLGBT zajednica nema vremena da čeka jer je ljudski život jedan jedini i treba da bude neprikosnoven i oslobođen straha.\nSaopštenje za javnost povodom napada na LGBTIQA aktivistkinje i aktiviste udruženja Okvir Povorka Ponosa u Podgorici 27. oktobra 2013 LGBT pjesme sa prostora bivše Jugoslavije (i neke kasnije) Obeležen Dan ponosa: LGBT zajednica za obrazovanje bez predrasuda!\n← LGBT pjesme sa prostora bivše Jugoslavije (i neke kasnije) Kompletan intervju sa Papom Franjom u kom se obraća LGBT narodu! →


Jeftini letovi iz Larnake za Malme - Avio karte Larnaka Malme - eSky.rs\nAvio karte iz Larnake za Malme\nPretražite letove iz Larnake za Malme\nProverite najbolje prilike za letove iz Larnake za Malme\n✔ Postoje li posebne ponude za letove iz Larnake za Malme na eSky.rs?\n✔ Mogu li se pobrinuti za osiguranje prilikom rezervacije leta iz Larnake za Malme?\n✔ Ako rezervišem let iz Larnake za Malme, mogu li da rezervišem ujedno i smeštaj?\n✔ Koje avio-kompanije nude letove iz Larnake za Malme?\nBudite sigurni, da na eSky.rs ponuda letova iz Larnake za Malme uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Larnaka - Malme\nJeftini letovi do Kipra Jeftini letovi iz Kipra Jeftini letovi za Nikoziju Jeftini letovi iz Nikozije Jeftini letovi Dahmen Jeftini letovi Dahmen\nJeftini letovi do Čada Jeftini letovi iz Čada Jeftini letovi do Fayetteville Grannis Field Jeftini letovi od Fayetteville Grannis Field


esrbija.info: април 2018\nОзнаке: ap vojvodina, beograd, bulevar, grčka, letovanje, more, niš, novi sad, prevoz, siamos, siamos tours, srbija\nOd marta 2008. godine, "NS Prevoz putnika" iz Novog Sada se veoma uspešno bavi međugradskim vanlinijskim taxi prevozom putnika.\nSpecijalizovani smo za prevoz, odvoženje i dočekivanje putnika u zemlji i inostranstvu putničkim automobilima visoke klase. Bogato trogodišnje iskustvo koje je iza nas, stotine hiljada pređenih kilometara i brojni zadovoljni klijenti svedoče o našem uspešnom poslovanju. Korisnici naših usluga su osobe različitih profila: naši sugrađani, studenti, penzioneri, advokati, političari, biznismeni, sportisti i estradni umetnici (Amanda Vilson,The Frajle, Milica Dabović, M. Milovanović, Jelena Marinkov...).\nkontakt: www.nsprevozputnika.com, facebook.com/NSPrevozPutnika\nОзнаке: ap vojvodina, evropa, festival, koncert, novi sad, NS TAXI PREVOZ PUTNIKA NOVI SAD, prevoz, saobraćaj, srbija, taxi\nBetoski i zidani elementi\nZidanje i oblaganje enterijera i exsterijera u ETNO stilu starom ciglom i crepom\nkontakt: Betoski i zidani elementi FB\nОзнаке: beton, Betoski i zidani elementi, česme, cigla, crep, enterijeri, kamen, roštilj, saksije, srbija, zidani elementi, zidano\nXOXO beauty salon: Nadogradnja svilenih trepavica - U modi je imati prelep pogled bez šminke\nNadogradnja svilenih trepavica, tehnika 1:1\nZakažite svoj termin na vreme jer je u modi imati prelep pogled bez šminke\nОзнаке: frizerski salon, kozmetički salon, nadogradnja, nokti, novi sad, salon, salon lepote, svilene trepavice, trepavice, XOXO beauty salon\nKuća dobre masaže\nDa vam svaki dan bude radostan, posetite Kuću dobre masaže\nkontakt: Kuću dobre masaže FB\nОзнаке: detelinara, Kuća dobre masaže, masaža, novi sad\nKratkoročno iznajmljivanje kuće na dan - proslave momačke, devojačke večeri, rođendani, krštenja, team building ili samo želite da odmorite tu smo za vas\nkontakt: Kratkorocno Izdavanje KUCE facebook\nОзнаке: ap vojvodina, devojačke večeri, izdavanje, iznajmljivanje, iznajmljivanje kuće, Kratkoročno izdavanje kuće, kuća na dan, momačke večeri, novi sad, odmor, proslave, seminari, svadba, team building, žurka


U junu počinje izgradnja autoputa Beograd-Sarajevo - Bizlife.rs\nU junu počinje izgradnja autoputa Beograd-Sarajevo\n19:34 Beograd, 12/03/2019\nMinistarka građevinarstva, saobraćaja i infrastrukture Srbije Zorana Mihajlović razgovarala je s investitorom, projektantom i izvođačem radova na budućem auto-putu Beograd-Sarajevo o dinamici i početku radova na izgradnji deonice kroz Srbiju Sremska Rača-Kuzmin, koja je planirana za jun ove godine.\n„Izgradnja auto-puta Beograd-Sarajevo važna je, ne samo za Srbiju i Bosnu i Hercegovinu (BiH), nego i za ceo region. Naš strateški cilj je povezivanje s regionom, što uz ekonomsku i političku stabilnost i infrastrukturni razvoj znači i bolji život građana“, rekla je Mihajlović, a navodi se u saopštenju Ministarstva.\nKomercijalni ugovor za izradu planova detaljne regulacije, projektovanje i izgradnju deonica auto-puta Beograd-Sarajevo između Vlade Srbije, Javnog preduzeća Putevi Srbije i turske kompanije Tašjapi, potpisan je 19. decembra 2018. godine u Beogradu.\nInvestitor tog projekta je preduzeće Putevi Srbije.\nbeograd autoput koridor sarajevo


Požarevac domaćin Festivala slepih i slabovidih Srbije | Boom93\nPožarevac domaćin Festivala slepih i slabovidih Srbije\n25. “ Muzički festival slepih i slabovidih Srbije” održan je u Požarevcu. Festival je organizovao Savez slepih Srbije, kao jedna od najstarijih organizacija osoba sa invaliditetom, a cilj festivala bio je da afirmiše slepe i slabovide umetnike.\nSavez slepih je dobitnik državnog priznanja predsednika Republike povodom dana Državnosti, kao najbolja organizacija u invalidskom pokretu Srbije.\nMilan Stošić, predsednik Saveza slepih Srbije je rekao da Savez slepih Srbije pored brojnih aktivnosti, posebnu pažnju poklanja muzičkom stvaralaštvu, jer je to najbolji način da se pesmom afirmišu kreativne i stvaralačke mogućnosti slepih, što doprinosi da se smanje predrasude o populaciji slepih.\nDomaćin i tehnički organizator festivala bila je Međuopštinska organizacija slepih i slabovidih Požarevac koja postoji više od šest decenija i spada u red najaktivnijih organizacija slepih u Srbiji i dobitnik je priznanja “Filip Višnjić”\n“Muzika je veoma popularna među slepim stvaraocima. Grad Požarevac ima svoje bisere i prvi festival je održan upravo u Požarevcu, a pobednik je bio Miroslav Perić iz Dragovca, talentovani harmonicas, istakao je Božidar Bojković, predsednik Međuopštinske organizacije slepih Požarevac.\nFestival su podržali Ministarstvo za rad, zapošljavanja, boračka i socijana pitanja, Ministarstvo kulture, grad Požarevac i brojne druge institucije.\nMilić Jovanović zamenik predsednika Skupštine grada Požarevca je ovom prilikom rekao da je Požarevac grad koji i danas potvrđuje da je grad otvorenog srca za sve ljude koji neprednim idejama i stvaralaštvom daju značajan doprinos društvenog života, a danas je to muzički festival slepih Srbije.\nPored revijalnog dela na kome su učestvovali renomirani umetnici, postojao je i takmičarski deo. Takmičare je ocenjivo žiri u sastavu Janićijević Katarina i Dragana Milutinović, profesorke muzičke škole “Stevan Mokranjac” i Nenad Tomić iz Jasenova, ugledni muzičar i pobednik brojnih festivala.\nNa takmičenju se predstavilo petnaest muzičara. U kategoriji narodne muzike za najboljeg instrumentalistu proglašen je Žarko Stojković, frulaš iz Bogovine, a drugo mesto pripalo je Zdenku Klinku, harmonikašu iz Beograda. Od vokalnih izvođača najbolji je bio Slobodan Dujkić iz Bora, dok je druga bila Nikolina Milivojević, učenica IV razreda srednje PTT škole za učenike oštećenog vida „Veljko Ramadanović“.\nU kategoriji zabavne muzike prvo mesto pripalo je Đorđu Šuki, učeniku VII razreda škole u Zemunu za učenike oštećenog vida, a drugo mesto Iliji Simeunoviću iz Beograda, maturantu PTT škole za učenike oštećenog vida „Veljko Ramadanović“. Žiri je takođe dodelio specijalnu nagradu Dajani Gabrić, a pohvalili su i Željka Gordića i rok grupu „Ima nas raznih“.\nOvaj tekst je deo projekta „Da se bolje razumemo – Moj drug za primer “ koji je finansijski podržalo Ministarstvo kulture i informisanja Republike Srbije na konkursu za sufinansiranje projekata medijskih sadržaja iz oblasti javnog informisanja za 2018. godinu. Sadržaj i stavovi izneti u ovom tekstu isključiva su odgovornost Boom93 i ne odražavaju mišljenja i stavove Miniastarstva kulture i informisanja Republike Srbije.\nSlepe osobe nisu bauk, već ravnopravni članovi društva


Radio Sto Plus - Članci poređani po datumu: septembar 2011\nFK Novi Pazar: Kazna previsoka, naši navijači iziritirani skandiranjem haškim optuženicima\npetak, 30 septembar 2011 19:52\nIz fudbalskog kluba Novi Pazar saopštili su danas da je kazna koju je im je izrekla Disciplinska komisija Fudbalskog saveza Srbije previsoka, kao i da su navijači tog kluba na utakmici protiv Partizana bili iziritirani postupcima navijača crno-belih, koji su izazvali tuču i skandirali haškim optuženicima.\n“Sve to, naravno, ne opravdava reakciju naših navijača, kojima poručujemo da navijaju fer, sportski i korektno, kao i do sada. Ovo je najozbiljniji rang takmičenja gde se plaća i kažnjava i najmanji prekršaj ili incident. Kazne treba da posluže kao pouka i Upravi i navijačima, ne samo zbog finansijskih izdataka, već i da ne bi dozvolili da igramo pred praznim tribinama, jer poznato je koliko naš klub i navijači znače jedni drugima’’, naglašava se u saopštenju FK Novi Pazar.\nDisciplinska komisija Fudbalskog saveza Srbije kaznila je ove nedelje Novi Pazar sa 350 hiljada dinara i dve utakmice uslovno bez publike, ako se u narednom periodu ponove izgredi navijača tog kluba.\nPovodom izrečene kazne, u novom superligašu ističu želju da im Fudbalski savez Srbije, kao debitantima u ovom rangu takmičenja, što više pomogne.\n“Novi Pazar je takva sredina u kojoj ljudi žive za fudbal, u velikom broju dolaze na stadion, pa je veoma teško organizovati utakmice bez greške. Zato nam je potrebna i pomoć i razumevanje, a ne da nas neko vreba i za najmanju sitnicu kažnjava’’, objašnjavaju iz novopazarskog superligaša.\n“Novi Pazar je fudbalska sredina i zbog toga je iritantno što se svaka utakmica, bilo da je Novi Pazar domaćin ili gost, proglašava utakmicom visokog rizika. Stanovnici Novog Pazara nisu navikli na celodnevne blokade grada na dan utakmice. Ta presija susreta visokog rizika, gomilanje policije i žandarmerije, još više povećava tenzije i zahtevnost pri organizaciji’’, dodaje se.\nU saopštenju se navodi i da klub preduzima sve mere da i u takvim okolnostima drži situaciju pod kontrolom.\n“Predstavnici ekipa koje su gostovali u Novom Pazaru imali su samo reči hvale, takođe i novinari. Uprava kluba će nastojati da na najvišem mogućem nivou organizuje mečeve na Gradskom stadionu, kao i do sada. Verujemo da će naši navijači, oni kojima se Novi Pazar ponosi, shvatiti ozbiljno ove kazne Disciplinske komisije i da će fer i sportskim navijanjem pružiti još koji besplatni čas navijanja svima navijačkim grupama u zemlji’’, stoji na kraju saopštenja fudbalskog kluba Novi Pazar.\nBNV: Medijska strategija unaprediće informisanje Bošnjaka\npetak, 30 septembar 2011 17:01\nBošnjačko nacionalno veće (BNV) u tehničkom mandatu ocenilo je danas da će Medijska strategija unaprediti informisanje bošnjačke nacionalne zajednice u Srbiji.\n"Bošnjačko nacionalno veće izražava uverenje da će na Javnom servisu, Radioteleviziji Srbije, uskoro doći do formiranja Redakcije na bosanskom i na jezicima ostalih nacionalnih manjina", navodi se u saopštenju BNV.\nVlada Srbije usvojila je Medijsku strategiju kojom je nacionalnim savetima manjina ostavljena mogućnost da mogu biti osnivači medija i predviđeno postojanje regionalnih javnih servisa.\n"Bošnjačko nacionalno veće je sigurno da će izmenom Zakona o radiodifuziji i podzakonskih akata u ovoj oblasti područje šest sandžačkih opština biti svrstano u jednu radiodifuznu oblast", navodi se u saopštenju.\nBNV je najavilo i da će u skladu sa rešenjima iz Medijske strategije nastaviti sa izradom Strategije informisanja na bosanskom jeziku u Srbiji. Ministar postavio kamen - temeljac za izgradnju dve škole\npetak, 30 septembar 2011 17:00\nMinistar prosvete i nauke Žarko Obradović postavio je danas kamen temeljac za izgradnju dve odvojene osnovne škole u Novom Pazaru.\nObradović je time ozvaničio početak dogradnje Osnovne škole “Rifat Burdžević Tršo” i izgradnju nove škole u naselju Postenje, a planirani rok za završetak ovih radova je oko Nove godine.\nDogradnja ove škole koštaće oko 900 hiljada evra, a izgradnja nove škole u Postenju oko dva miliona evra.\nObradović je medijima rekao da Vlada Srbije na ovaj način pokazuje koliko vodi računa i o deci u Novom Pazaru, kao i njihovom obrazovanju.\n“Kada ulažemo u obrazovanje, mi ulažemo u bolju budućnost, jer ako naša deca imaju bolje uslove za učenje, steći će i primeniti bolje znanje. Drago mi je što Novi Pazar dobija nove školske objekte, a učinićemo sve što budemo mogli i da poboljšamo uslove učenja. Nema lepseg događaja nego videti radosna lica ove dece i zadovoljstva koje oni iskazuju radujući se novoj školi”, rekao je Obradović.\nDirektor Osnovne škole “Rifat Burdžević Tršo” Nusret Zuković ocenio je da je ovo veliki dan đake, roditelje, ali i nastavnike.\n“Proširenjem školskog prostora za još 1.700 kvadrata delimično ćemo rešiti problem rada škole u tri smene. Međutim, nadamo se da će ministarstvo i ministar imati sluha i za rešavanje ostalih naših problema, jer nnas odeljenja i dalje broje od 34 do 40 učenika. Da bi mogli da izvodimo i pratimo nastavne tokove i savremenu nastavu, mi moramo svesti broj učenika optimalno od 24 do 30”, rekao je Zuković.\nPredstavnik novopazarske lokalne samouprave Rešad Hodžić zahvalio se ministru Obradoviću na svim naporima koje čini za ovaj grad.\n“Koliko je veliki dan za Novi Pazar početak izgradnje dve škole najbolje govori podatak da smo ove godine dobili 1.750 đaka prvaka. Ovime ćemo makar donekle rasteretiti prekobrojna odeljenja u sedam postojećih osnovnih škola”, kaže Hodžić.\nMinistar očekuje veću saradnju profesora i studenata\npetak, 30 septembar 2011 16:59\nMinistar prosvete i nauke Žarko Obradović najavio je za ponedeljak otvaranje državnog fakulteta za hotelijerstvo i turizam u Vrnjačkoj Banji, kao deo univerziteta u Kragujevcu.\n"Visokom obrazovanju poklanjamo posebnu pažnju, ne samo povećanjem broja studenata koji su na budžetu, nego i otvaranjem novih visokoškolskih ustanova", rekao je Obradović radiju Sto plus u Novom Pazaru nakon obilaska Državnog univerziteta.\nObradović je kazao da očekuje veću saradnju studenata i profesara u predstojećoj školskoj godini, da bi visoko obrazovanje u Srbiji bilo što kvalitetnije.\nKako je ocenio, studenti i profesori će većom saradnjom iznaći najbolja rešenja za probleme koji postoje, a koji su uočeni tokom primene zakona i stvaranja prostora za evropsko obrazovanje u zemlji.\n"Nova školska godina je svečani trenutak u životu svakog studenta, a mi od njih očekujemo da uče i savladaju gradivo. Uslovi studiranja su isti kao i prošle godine, a oni su ustanovljeni izmenama zakona i na đacima je samo da te uslove ispune. Rezultati koje naši studenti poslednjih godina ostvaruju na različitim takmičenjima su sjajni i to pokazuje da mi ipak imamo kvalitetno obrazovanje", rekao je Obradović.\nOn je kazao da nema nikakvih problema pred početak školske godine na fakultetima, kao i da će ih rešiti kroz razgovor sa studentima i upravom ukoliko ih bude bilo.\nDodao je da će uskoro sa rektorima svih univerziteta u Srbiji održati konferenciju o kvalitetu obrazovanja, na kojoj će razgovarati i o drugim novinama koje bi trebalo uvesti.\nIzmenjene novčanice od deset, 20 i 200 dinara\npetak, 30 septembar 2011 16:58\nNarodna banka Srbije (NBS) pustila je danas u opticaj novčanice od deset, 20 i 200 dinara, sa delimično izmenjenim obeležjima.\nPrema saopštenju NBS, Novčanice od deset i 20 dinara će biti paralelno u opticaju sa prethodnim izdanjima tih novčanica od 2006. godine, a novčanica od 200 dinara će biti paralelno u opticaju sa prethodnim izdanjem te novčanice od 2005. godine.\nNa licu novčanica od 10, 20 i 200 dinara nema izmena obeležja, a na naličju je izmenjen Veliki grb Srbije, saopštila je NBS.\nKako je rečeno, izmena je u skladu sa Uredbom o utvrđivanju izvornika Velikog i Malog grba, izvornika zastave i notnog zapisa himne Srbije.\nDodaje se da je, izmenjena i godina izdanja ("2011") i potpis guvernera.\nNovčanice od deset, 20 i 200 dinara prvenstveno će služiti za redovne godišnje potrebe gotovinskog platnog prometa i za zamenu novčanica tog apoena koje su nepodobne za opticaj, saopšteno je iz NBS.